«Мақомоти Юсуф Ҳамадоний» (Рисолаи соҳибия) «Васиятнома» – Мовароуннаҳр нашриёти\nАсосий саҳифа Диний-маърифий «Мақомоти Юсуф Ҳамадоний» (Рисолаи соҳибия) «Васиятнома»\nCategories: Категориясиз, Диний-маърифий Muallif: Хожа Абдулхолиқ Ғиждувоний\nХожа Юсуф Ҳамадоний ҳазратлари 440 ҳижрий (1048 милодий) йили Ҳамадон шаҳрининг Бузанжирд (ёки Бузинажирд) қишлоғида таваллуд топди. 535 ҳижрий (1141 милодий) йили Афғонистоннинг Бомиён шахрида вафот этиб, у\nерга дафн этилади. Унинг васиятига кўра жасади муридлари томонидан ҳозирги Туркманистоннинг Марв шаҳрига кўчирилиб келтирилади ва у ерга кўмилади.\nКейинроқ Абдураҳмон Жомий “Нафаҳот ул-унс» тазкирасида Юсуф Ҳамадоний хаёти ҳақида батафсил маълумот берган. Қолган муаллифлар Жомийнинг маълумотларини такрорлаш билан чегараланадилар, холос. Муҳиддин Арабий ва\nНажмиддин Розийлар ҳам Юсуф Ҳамадоний шахсиятидан баҳс юритишган. Алишер Навоий “Насойим улмуҳаббат”да: “Хожа Юсуф Ҳамадоний қаддас Аллоҳу сирраҳул азиз кунияти Абу Яъқубдур” (имом, олим, орифи раббоний, гўзал ҳоллари, кўп эҳсонлари, юксак каромот ва мақомотлари бор эди) деб сифатлайди ва унинг Бағдодга бориб, Абу Исҳоқ Шерозийдан илм ўргангани, илмий доираларда қатнашгани, Бағдод, Исфаҳон ва Самарқанд шаҳарларида ҳадис эшитгани ва тасаввуф йўлига кириб, Абу Али Формадийга мурид бўлгани ҳақида хабар беради.\nЮсуф Ҳамадоний зоҳирий илмларни Мавлоно Абу Исҳоқ Шерозий каби устозлардан ўрганган бўлса, тасаввуф илмини Абу Али Формадий, Абдуллоҳ\nЖувайний ва Ҳасан Симноний сингари орифлардан ўзлаштирган. Замонасининг етук шайхлари Абдулқодир Гилоний (Ғавсулаъзам), Шайх Ҳамидуддин Мултоний, ҳужжат ул ислом Имом Муҳаммад Ғаззолий билан суҳбат-мулоқотлар\nқилган. Эрон, Туркия, Бағдод, Мовароуннаҳр шаҳарларига сафар қилиб, илму ирфон ўрганган ва ўргатган. У ҳам асрдош машойихлар каби илмий-маърифий йиғинлар, тасаввуфий суҳбатлар уюштирарди. Аммо Юсуф Ҳамадоний ҳампираси\nИмом Муҳаммад Ғаззолийдан фарқли ўлароқ илмий-маърифий асарлар ёзишдан кўра, одамлар орасида юриб, уларни иршод қилиш, муридлар таълим-тарбияси билан шуғулланиш йўлини танлади. Одамлар суҳбати ва такясини истаб ошиқардилар. Шу боис унинг хонақоҳи “Хуросон Каъбаси” деб шарафланган.\nЭрон олими доктор Муҳаммад Амин Риёҳийнинг таъкидлашича, Хожа Юсуф Ҳамадоний шахсият сифатида Имом Муҳаммад Ғаззолийга ўхшаб кетади. Иккаласи ҳам Абу Али Формадийнинг муридлари экани тасодифий эмас. Тасаввуфни содда ва безаксиз сўзлар шаклидан мадрасавий тариқат шаклидаги шариатга мувофиқ бир мақомга келтирдилар. Ғаззолий асарларининг кўплиги билан шуҳрат қозонган бўлса, Хожа Юсуф Ҳамадоний кўплаб муридлар етиштиргани билан\nтасаввуфий жиҳатдан олдиндадир.\nАбдулхолиқ Ғиждувонийнинг маълумотига кўра, Юсуф Ҳамадоний умри мобайнида кўп мамлакатларга сафар қилган. Ўттиз бор гоҳ пиёда, гоҳ отда Маккаи мукаррама, Мадинаи муаззама зиёратига борган. Қуръони мажидни ёд олиб, минг мартадан ортиқ хатм қилган. Оятлар таҳлили бўйича икки юздан ортиқ шайх билан\nсуҳбатлашган. Доимо тоатибодат қилар, кўпинча рўза тутар эди. Саккиз минг бутпараст унинг даъвати билан мусулмон бўлган. Қанчадан-қанча одамлар тавба қилиб, унинг этагини тутган, тасаввуф йўлига кирган. Шайх Юсуф Ҳамадоний шогирди ҳазрат Абдулхолиқ Ғиждувоний тарафидан Хожагон Нақшбандия тариқатига саккиз рашҳанинг киритилишига сезиларли таъсир кўрсатган.\nМаълумки, кейинроқ мазкур қоидаларга Баҳоуддин Нақшбанд ҳазратлари эса учта қўшиб, нақшбандиянинг яхлит назарий тизим тамойилини шакллантирадилар.\nШайх Ҳамадонийнинг Хожаи жаҳон Абдулхолиқ Ғиждувоний ва Пири Туркистон Хожа Аҳмад Яссавийларни тарбиялаб камолга етказгани, шубҳасиз, унинг тасаввуф йўлидаги энг улуғ хизматларидан биридир. Шу маънода, Юсуф Ҳамадоний яссавия ва хожагон тариқатининг етук маънавий пирларидан ҳисобланади. Шунинг учун Абдулхолиқ Ғиждувоний “Мақомоти Хожа Юсуф\nҲамадоний”да устозини ҳар жиҳатдан комил ва шайхушшуюх (шайхлар шайхи) деб таърифлайди. Устозининг насаби, шаклу шамойилидан тортиб, яшаш тарзи, вафоти, муридлар ва одамлар билан муносабати, инсоний фазилатлари ҳақида\nбатафсил маълумот беради. “Мақомот”дан маълум бўладики, шайх Ҳамадоний ўта покиза, тақводор, ҳалол ва диёнатли бўлиб, бошқалардан ҳам шуни талаб қилган.\nҲақсизлик, мунофиқлик, риёкорлик билан асло келишолмаган. Масалан, “Мақомот”да айтилади: “…Алар (Юсуф Ҳамадоний) ёлғончи, худбин, порахўр, мақтанчоқ, каззобларни, ноҳақ қон тўкувчиларни, золимларни ниҳоятда ёмон кўрардилар. Ҳаромхўр, порахўр, муттаҳам, фосиқларни, обрў орттириш\nучун шариатни ниқоб қилувчиларни ва бошқа хил мунофиқларни олдиларига чорлаб, кечирим сўрашга, тавба қилишга мажбур қилардилар. Улар кўнмасалар, шайхимиз дашном бериб, ҳузурларидан қувиб солар ва уларни ўзларига\nдушман билардилар. Кўпинча ёвғон хўрок истеъмол қилиб, сув билан нонни кам ер эдилар. Ҳеч кимни сўкмас, ҳеч кимга “чўчқа”, “ит”, “гадой”, “итвачча”, “лаънат сенга” қабилидаги ҳақорат сўзларни ишлатмас ва дуои бад қилмас эдилар…”\nАвҳадуддин Кирмонийнинг ривоят қилишича, Ҳамадоний ҳазратлари ҳаётининг олтмиш йилини иршод ишига бағишлади ва у зот пойдеворини қўйган бино вафотидан кейин асло шикаст топмади. Халифаларидан тўрт нафари: Хожа\nАбдуллоҳ Баррақий Хоразмий, Хожа Ҳасан Андоқий Бухорий, Хожа Аҳмад Яссавий, Хожа Абдулхолиқ Ғиждувонийлар биринкетин муридларнинг тарбияси билан машғул бўлдилар.\nМуаллиф бу асарида саволларга жавоб беришда Қуръони карим оятлари ва ҳадиси шарифдан далил келтиради, адабий ташбеҳлар, шоирона ифодалар, фалсафий хулосалардан кенг фойдаланади. Махлуқот ичида инсоннинг энг улуғ хилқат эканини таъкидлаб, ундаги “ҳайвонийлик» ва “инсонийлик» сифатларига, белги ва хусусиятларига тўхталади. Дастлабки шарт сифатида нафсни жиловлашга, у билан мужоҳада этишга ундайди. Ҳалол ва ҳаром, моддийлик ва руҳият, дунё ва охират, тубанлик ва юксаклик каби тушунчаларни атрофлича таҳлил қилиб, сабаб\nва оқибатларига тўхталади. Инсон ҳаётини уч босқичга: имон билан яшаш, ислом билан яшаш, эҳсон билан яшашга ажратиб, ҳар бир босқичнинг асоси ва даражасини кўрсатиб беради. Эҳсон билан яшаш энг юқори мартаба эканини алоҳида таъкидлайди. Шунингдек, зикр ва фикр, руҳ ва бадан, сир, қалб ва жон атамалари орасидаги фарқлар ва нозик жиҳатлар кенг шарҳланган.\nФарқли саволлар ва рангбаранг мавзулар бир бутун ҳолда ўқувчининг мушоҳадаси ва маърифатини оширади. Фавқулодда ишқий кечинмалар, завқу холлар сўзга айланиб, китобхоннинг ҳис ва туйғуларига таъсир этади.\nЮсуф Ҳамадоний форс тилида асар битган илк мутасаввифлардандир. Тадқиқотчиларнинг фикрига кўра, “Рутбат улҳаёт” рисоласи тил, услуб\nва адабийбадиий жиҳатдан ҳам ўзига хос ва юксак савияда ёзилган. Бу асарни шакл ва мазмун жиҳатидан тадқиқ этиш ва унга муносиб баҳо бериш алоҳида текширишни тақозо этади.\nШайх Юсуф Ҳамадонийнинг «Одоби тариқат» рисоласини форс тилидан, «Инсон\nва коинот ҳақида рисола»сини араб тилидан таржима қилдик. Ҳар иккала рисола тасаввуфнинг муҳим масалаларига бағишланган. «Тариқат одоби»да\nсулук йўлига кирган ҳар бир муриднинг қалб поклиги, нафс тарбияси, зикр вазифалари, шайхи билан муносабати ва ҳоказо мавзулар мухтасар\nва асосли баён этилган, «Инсон ва коинот ҳақида рисола»10 да муаллиф инсоннинг мулку борлиққа бўлган муносабати, махлуқот орасида тутган юксак ўрни, ҳар бир инсоннинг коинотдаги зарурий ашёлардан истифода этиши ва унумли фойдаланиш даражалари ҳамда йўлларини кўрсатиб беради. Хуллас, рисолада инсоннинг комилликка интилиш йўлидаги ҳаракатлари билан бирга, онатабиатдан оқилона фойдаланиш ва экологияни тоза тутиш масаллари ҳам ўрин олган.\nМуаллифнинг фикрича, ҳар бир инсон коинотга меъёри билан, тўғри муносабатда\nбўлса, коинот ҳам инсонга фойдали муносабатда бўлиб, унга хизмат қилади. Биз табиатга: сув, тупроқ, ҳаво қатламларига ва бошқа ҳаётий заруратларга\nэҳтиёж юзасидан муомала кўрсатсак, ҳаётимиз, яшашимиз ҳам шунга яраша хотиржамлик ва фаровонликда давом этади. Юсуф Ҳамадонийнинг ушбу рисоласидан шу нарса маълум бўладики, ўз даврида машойихларимиз ҳам, ҳозирги тил билан айтганда, экология масалаларига, табиат ва уни авайлаб-асрашга катта аҳамият берганлар.\nШуни таъкидлаш керакки, Юсуф Ҳамадонийнинг асар ёзганини ҳамма ҳам билавермайди. Ўзбек китобхонлари ушбу китоб воситасида улуғ\nмутасаввифнинг ҳаёт ва ижоди билан чуқурроқ танишишга муяссар бўладилар.\nХожа Юсуф Ҳамадоний асарларини таржима қилишимизда бизга яқиндан ёрдам берган, рисолаларнинг асл матни нусхаларини бизга жўнатган ҳамда ўзи нашр эттирган китобни қиёслаш учун лутфан тақдим этган накшбандияшунос олим, доктор Наждат Тўсунга самимий миннатдорчилигимизни изҳор этамиз.\n“«Мақомоти Юсуф Ҳамадоний» (Рисолаи соҳибия) «Васиятнома»” - kitobga birinchi bo`lib izoh bering! Javobni bekor qilish\n3 500 UZS Саватга қўшиш


Оқ уй уюштираётган “демократия саммити”га Ўзбекистон дохил қатор давлатлар чақирилгани йўқ\n18 январ 2022, Тошкент вақти: 18:38\n"Демократия саммити" АҚШ президенти Жо Байден ташаббуси билан ўтказилмоқда\nАҚШ Давлат департаменти “демократия саммити”га таклиф қилинган 110 та давлат рўйхатини эълон қилинди. АҚШ президенти томонидан уюштирилаётган ва онлайн форматда ўтказилажак тадбир шу йилнинг 9-10 декабрь кунлари бўлиб ўтиши керак.\n“Интерфакс” агентлиги қайдича, саммит рўйхатига собиқ совет ўлкаларидан Украина, Арманистон, Грузия, Молдавия, Литва, Латвия ва Эстония киритилган, Беларусь, Озарбайжон, Россия, Тожикистон, Ўзбекистон, Қозоғистон ва Қирғизистон эса тушириб қолдирилган. Рўйхатга киритилмаганлар орасида Хитой ҳамда АҚШнинг НАТОдаги иттифоқчиси Туркия ҳам бор.\nСаммитга Венгриядан ташқари Европа Иттифоқига кирувчи давлатларнинг барчаси таклиф этилган.\nАнжуманда мамлакат раҳбарларидан ташқари фуқаролик жамияти фаоллари ва хусусий сектор вакиллари иштирок этиши кутилмоқда.


Расман: Ибратчилар ва ҳарбийлар олийгоҳларга имтиҳонсиз қабул қилинади\n08 май 2021, Тошкент вақти: 02:40\nПрезидент Мирзиёев 2018 йилнинг 3 май куни Тўрақўрғонда Ибрат мактабини бориб кўрган эди. Сурат президент расмий сайтидан олинди.\nВазирлар Маҳкамаси Олий таълим муассасаларига ўқишга қабул қилиш, талабалар ўқишини кўчириш, қайта тиклаш ва ўқишдан четлаштириш тартибига қатор ўзгартишларни киритди.\nАдлия вазирлигининг билдиришча, мазкур ўзгартишлар 27 апрелдан бошлаб кучга кирган.\nЯнги тартибга асосан эндиликда турк тилини чет тили сифатида ўқиган абитуриентлар ҳам мазкур тилдан кўп балли баҳо тизими бўйича имтиҳон топширадилар.\nБундан буён олийгоҳларга ҳужжат топшириш учун 086-У шаклидаги тиббий маълумотнома талаб қилинмайди.\nБундан ташқари Тўрақўрғон туманидаги Исҳоқхон Ибрат номидаги мактаб-интернатни аъло баҳоларга битирган битирувчилар хорижий тил ва адабиёт, филология ва тилларни ўқитиш йўналиши бўйича қўшимча давлат грантлари асосида олийгоҳларга имтиҳонсиз қабул қилинади.


23.10.2019 23:01 0 1803\n“А-380” автомагистралининг Қоровулбозор-Когон йўлида ноконуний равишда қамиш ўсимлиги ташиб кетилаётгани аниқланган.\nБухоро вилояти Экология ва атроф-муҳитни муҳофаза қилиш бошқармаси мутахассис ва инспекторлари 18 октябрь куни тунги пайтда ўтказилган экологик рейд тадбири давомида “ГАЗ-53” машинаси ноқонуний равишда қамиш ўсимлигини ташиб кетаётган вақтида тўхтатилган.\nЭкологик суриштирув чоғида қонунбузарлар автомашина бортига юкланган қамиш ўсимлигини “Хадича” кўлига туташ зовур бўйидан ўриб олганликларини тан олишган.\nҲолат юзасидан ҳужжатлар расмийлаштирилиб, маъмурий иш қўзғатилган. Қонунбузарликнинг асосий воситаси юк транспорти Когон тумани жарима майдончасига вақтинча қўйилган.


15 Äåêàáðü 2019 17:16 709\nУйчи туманидаги “Чуртук” маҳалласида 44-сонли давлат мактабгача таълим муассасаси ўз фаолиятини бошлади. Муассаса ўз бағрида 90 нафар болажонларни тарбиялаш имкониятига эга.\nБоғча ўрнида эски масжид биноси бўлиб, у бир неча йиллардан буён фаолият кўрсатмасдан қаровсиз аҳволга келиб қолганди. Вилоят бюджетидан 600 млн. ҳамда туман бюджетидан 480 млн., жами 1 миллиард сўмдан ошиқ маблағ сарфланган ҳолда бино ва иншоотлар янгидан қурилди. Ўйин майдончалари, ошхона, мусиқа ва спорт заллари замонавий жиҳозланди.\nМуассаса замонавий кўринишга эга, тарбиячилари малакали педагоглардан иборат. Энг муҳими, бу ердаги шароитлар - болаларнинг ўйин майдончалари, овқатланиш, ювиниш, дам олиш хоналари юқори талабларга мос. Бу болажонларимизнинг сифатли бошланғич билим олишлари, ҳар томонлама соғлом ўсиб-улғайишига хизмат қилади.


Атиги 400 доллардан бошланувчи «экстремал флагман»лар – Xiaomi Mi 11X ҳамда Snapdragon 888 чипли Mi 11X Pro чиқди (+видео) - Terabayt.Uz\nАтиги 400 доллардан бошланувчи «экстремал флагман»лар – Xiaomi Mi 11X ҳамда Snapdragon 888 чипли Mi 11X Pro чиқди (+видео)\nXiaomi компанияси Mi 11 Ultra суперфлагманининг Ҳиндистондаги тақдимотини 23 апрелга белгилаган эди. Шу билан бирга, ўшанда Snapdragon 888 чипсетли «экстремал флагман»лар – Xiaomi Mi 11X туркумини ҳам намойиш этишини айтган.\nЎҚИНГ: Смартфон бозоридаги бешта етакчи: Huawei ўйиндан чиқди! (2021 йил 1-чорак)\nXiaomi Mi 11 Ultra модели «Филлар ўлкаси»да фақат битта – тезкор/ички хотираси тегишлича 12/256 гигабайтлик вариантда тақдим қилинди. Лекин компания бу юртда уни 935 долларга тенг нархда сотади; ҳолбуки, айни шундай хотирали варианти Хитойнинг ўзида ҳам бундан қимматроқ – 990 доллар туради.\n«Экстремал флагман»лар туркумига келсак, улар иккита экан: базавий Xiaomi Mi 11X моделидан ташқари яна Xiaomi Mi 11X Pro смартфони ҳам намойиш этилди. Бироқ улар буткул янги моделлар эмас, балки тегишлича Redmi K40 ва Redmi K40 Pro флагманларининг Ҳиндистон бозорига мўлжаллаб ренейминг қилинган версиялари бўлиб чиқди.\nXiaomi Mi 11X смартфони Qualcomm Snapdragon 870 процессори базасига қурилган. Xiaomi Mi 11X Pro флагманининг «электрон юраги» эса Qualcomm компаниясининг энг кучли – Snapdragon 888 чипсети бўлади.\nҲиндистонда бу икки флагманнинг нархлари қуйидагича: Xiaomi Mi 11X моделининг 6/128 ГБ хотирали варианти 400 доллар, 8/128 гигабайтлиги эса 425 долларга баҳоланган. Xiaomi Mi 11X Pro флагманига келсак, 535 долларга унинг 8/128 гигабайтлик, 560 долларга эса 8/256 гигабайтлик вариантини олиш мумкин.\nЎҚИНГ: MIUI 12.5 якуний прошивкаси еттита Xiaomi смартфонига муддатидан олдин кела бошлади!\nҚуйидаги видеода бу икки смартфонни ўзаро таққослаб кўрсатишган:\nXiaomi Mi 11X моделининг тўлиқ техник жиҳатлари билан (Redmi K40 мисолида) ушбу хабар, Xiaomi Mi 11X Pro хусусиятлари билан эса (Redmi K40 Pro мисолида) мана бу хабар орқали танишиш мумкин.\nЎҚИНГ: Redmi илк ўйин смартфонининг асосий «фишка»сини «жонли» видеода ишлатиб кўрсатди!\n#Redmi #Smartfon #Xiaomi #Android смартфон #нархлар #смартфонлар #янги технологиялар # 5G смартфон #5G-смартфони #Xiaomi Redmi K40 #Xiaomi Redmi K40 Pro #Qualcomm Snapdragon 888 #Xiaomi Mi 11 Ultra #Qualcomm Snapdragon 870 #Xiaomi Mi 11X #Xiaomi Mi 11X Pro


Президент Наманганда ковулчиликни ривожлантириш бўйича ассоциация ташкил этишни таклиф қилди\n19:50 / 07.07.2017\nШавкат Мирзиёев Чуст туманида қурилаётган Ўсимликларни ҳимоя қилувчи кимёвий воситалар ишлаб чиқарувчи завод имкониятлари билан танишди. Бу ҳақда ЎзА хабар берган.\n«Ифода агро кимё ҳимоя» масъулияти чекланган жамияти ўз маблағи ва «Ҳамкорбанк» кредитлари ёрдамида бунёд этаётган ушбу заводда қишлоқ хўжалиги экинларини турли касалликлардан ҳимоя қилувчи 28 турдаги кимёвий препаратлар ишлаб чиқарилиши кўзда тутилган. Корхонанинг лойиҳа қиймати 6,5 миллион долларни ташкил этади.\nУшбу завод ишга тушганидан кейин хориждан келтирилаётган кимёвий препаратлар билан мамлакатимизни тўлиқ таъминлаш, ҳатто хорижга экспорт қилиш имконияти пайдо бўлади.\nПрезидент препаратларни тайёрлашда илмий-тадқиқот институтлари билан ҳамкорликни йўлга қўйиш, маҳсулотлар сифатини яхшилаш, экспортни кенгайтириш зарурлигини таъкидлади.\nДавлат раҳбари кам ҳосил берадиган, зарар кўриб ишлаётган туманларда пахта ва ғалла майдонларини кескин камайтириш, унинг ўрнига юқори даромад берадиган мева-сабзавот, полиз экинларини экиш лозимлигини таъкидлади. Токи одамларимиз меҳнатининг роҳатини кўрсин, ҳаётидан рози бўлсин.\nМамлакатимизнинг айрим ҳудудларида, жумладан, Наманган вилоятида ўсадиган ковул барги, меваси ва томир пўсти табобатда қўлланилади. Турли шишларни даволаш, нафас қисиши, талоқ қотиши, қуртларни ҳайдаш, полиартрит, бўқоқ каби касалликларни даволашда ишлатилади. Бу йил вилоятнинг 3 минг гектардан зиёд майдонида ушбу ўсимликни экиш режалаштирилган. Кам харажат ва оз меҳнат талаб қиладиган бу ўсимликдан йилига тўрт марта ҳосил олиш мумкин.\nПрезидент ковул етиштириш бўйича илмий асосларни ишлаб чиқиш, экспорт қилиш механизмини яратиш, вилоятда ковулчиликни ривожлантириш бўйича ассоциация ташкил этиш юзасидан мутасаддиларга тегишли топшириқлар берди.\nХалқ орасида кавар деб ҳам аталадиган ушбу ўсимлик шифобахш хусусиятга эгадир. Қуйидаги мақолада кавар ўсимлиги ҳақида батафсил маълумот берилган. Унда келтирилишича, бу ўсимликдан йилига 1 гектаридан 125 минг доллар даромад қилиш мумкин.\nКавар ёки оёқ остида ўсадиган даромад - йилига ҳар гектаридан 125 минг доллар\nНаманган Шавкат Мирзиёев Чуст ковулчилик


ЎзА - Кўзларимда яшнаган гулистоним...\nКўзларимда яшнаган гулистоним...\n20.08.2018 19:07 Чоп этиш версияси\nБолалик орзуларим қанот ёзган нурли паллалар онам оймомога тикилиб эртак айтарди. Эзғилаб ёққан ёмғир кўнглимизга ҳадик аралаш ажиб ҳислар бағишларди. Уйимиз томидан ўтган чакки товоқларга тинимсиз томарди. Биз – болаларнинг хаёли онамиз айтган афсонавий эртаклар оғушига ғарқ бўларди. Бу эртаклар эзгулик билан тугарди. Шу-шу онам айтган эртаклар қаҳрамонига айландим. Гоҳ мағлуб, гоҳ ғолибман...\n...Ёшлиги далада кечган, мактаб, китоб ва фандан йироқлашган боланинг маҳзун нигоҳи ҳеч кўз ўнгимдан кетмайди. 1985 йилнинг кузида Москвада ҳарбий хизмат бурчимни ўтаб қайтаётганимда поездда менга икки Беларусь зобити ҳамроҳ бўлди. Йўл-йўлакай суҳбатлашиб кетдик. Мени Ватан соғинчи ўртайди – Она тупроғимни таърифлайман...\nБугун ҳаётимизда янгича маъно зоҳир. Ҳамма нарса халқ манфаати учун хизмат қилмоқда. Биз саҳрода боғ қиляпмиз. Чўлда бўстон яратамиз. Гап исботи билан, сариосиёлик Носирхон ота Тўрақулов Тоқчи қишлоғининг бепоён қирларида икки юз гектар лалми боғни юрак меҳри билан кўкартирмоқда. Шиғил ҳосилли ниҳолларни кўриб кўз қувнайди. Сурхон воҳасининг беқиёс тупроғини кезиб юрганимда беҳисоб ўзгаришлардан бошим кўкка етди. Юртнинг бебаҳо тупроғига қиёс топишга қийналдим.\nБугун мамлакатимизга келаётган сайёҳларнинг қадами узилмай қолди. Улар тинчлик ҳукмрон мамлакатга келади...\nФахр этурман то абад, мен Ўзбекистоним билан,\nКўзларимда яшнаган тенгсиз гулистоним билан.\nЎчмагай қалбимда шам, оташли сўз излар қалам,\nҚанча ёзсам шунча кам, битмас достоним билан.\nҲилпирар байроғимиз – бизнинг юксак тоғимиз,\nКетди дил чанқоғимиз, осуда ҳар оним билан.\nЧарх уриб учгай Ҳумо, тинчлик топар қалбимда жо,\nҚўл очиб айланг дуо, хуш давру давроним билан.\nИзлагай имконга йўл, мақсад буюк довонга йўл,\nЭнг улуғ карвонга йўл, бошловчи сорбоним билан.\nЎргилиб тупроғида, меҳру муҳаббат боғида,\nҲуррият ардоғида, куйлай дилу жоним билан.\nСарбаланд Ахтамқули, ҳар бир ғазал ишқим гули,\nЭзгуликлар ҳосили пишгай юрак қоним билан.


Вчера, 25 января, рано утром паломники из Андижана, которые вылетили из Ташкента на умру, прибыли в город Джидда Саудовской Аравии.\nЗатем наши соотечественники, отправившиеся в Медину на современных автобусах из этого города, остановились в гостинице со всеми необходимыми условиями.\nОтныне наши паломники будут посещать благословенные места Медины, приветствовать Пророка (да благословит его Аллах и приветствует) и его сподвижников, совершать молитвы в мечетях «Масджид ан-Набави», «аль Куба» и «Аль Киблатайн», иншаАллах.\nДа благословит Аллах путь наших соотечественников, отправившихся в паломничество умра, и пусть благословенное паломничество будет даровано всем мусульманам!\nСледите за подробностями паломничество Умра на нашем сайте и страницах в социальных сетях.\nБугун, 26 январь куни Тошкент вақти билан соат 22:30 дан бошлаб, Маккаи мукаррамада, Кабаи муаззаманинг ёнида "Макка шаҳрининг фазли ва умра ибодатининг улуғлиги" ҳақида суҳбат бўлиб ўтади.\nАҳли илмлар ва мухлис халқимиз томонидан ўқилган хатми Қуръонларнинг якуний дуолари жонли эфирда намойиш этилади.\nМухлисларимиз қалбларидаги эзгу ниятлари, "Ҳарами шарифда айтаман" деб сақлаган дуолари ва хатми Қуръонлари бўлса, жонли эфир вақтида изоҳ (коммент)да ёзиб, қолдиришлари мумкин. Насиб қилса устозлар томонидан ушбу илтижолар ўқилиб, Каъбаи шариф ҳудудида бахшида этилади.\nШундай экан, бугун Байтуллоҳдаги хуфтон намозидан кейин Тошкент вақти билан соат 22:30 дан бошлаб, хатми Қуръон якунлари ва дуоларни жонли эфирда кузатинг ҳамда бевосита иштирокчисига айланинг!\nЯхшилик ҳам, ёмонлик ҳам Аллоҳдан!\nҲаётимиз бир текисдан иборат эмас: шоду хуррам, фаровон турмушимиз билан бир қаторда баъзан айрим қийинчиликлар ҳам бўлиб туриши табиий ҳол. Ана шундай қийин дамларда Буюк Раббимизга кўпроқ тавба ва истиғфорлар айтишимиз керак.\nАллоҳ таоло Қуръони каримда марҳамат қилади: «Сизларни бироз хавф-хатар, очлик (азоби) билан, молу жон ва мевалар (ҳосили)ни камайтириш йўли билан синагаймиз. (Шундай ҳолатларда) сабр қилувчиларга хушхабар беринг (эй Муҳаммад)! Уларга мусибат етганда: «“Албатта, биз Аллоҳнинг ихтиёридамиз ва албатта, биз Унинг ҳузурига қайтувчилармиз”, – дейдилар. Айнан ўшаларга Парвардигорлари томонидан салавот (мағфират) ва раҳмат бордир ва айнан улар, ҳидоят топувчилардир» (Бақара сураси, 155—157-оятлар).\nХабарингиз бор, куни кеча бутун республикамиз бўйлаб электр энергиясидан узилишлар кузатилди. Бу ҳолатни интернет сайтлари, ижтимоий тармоқлар орқали одамлар ҳар хил талқин қилишди. Кимдир асоссиз гаплар тарқатиб, одамларнинг ваҳимага тушишига ҳам сабаб бўлди.\nАслида, ҳақиқий мўмин киши ҳар қандай ҳолатда ҳам Аллоҳ таолонинг юқорида зикр этилган ояти каримасини унутмаслиги, динимиз талабларига қатъий риоя қилиши шарт. Ким нима деса, ишониб кетавериш бизга ярашмайди.\nМусулмон киши бирор масала чиқса: «Фалончи нима дебди, писмадончи-чи?» деб эмас, балки Аллоҳ таоло ва Унинг Расули соллаллоҳу алайҳи ва саллам айтганларини ўзига ҳужжат қилади.\nБежиз Сўфи Оллоёр бобомиз:\nДема, тутдим фалон бузрук ишини,\nКўра қўйма набийнинг қилмишини, демаганлар. Шу боис бирор нарсани эшитсак, ўқисак ёки кўрсак, аввало, доимий ва асосий манбаимиз – Қуръони карим ва ҳадиси шарифларга мурожаат қилишимиз керак. Бу муқаддас ва муборак манбалар, мана, 15 асрадан бери инсониятга маънавий, руҳий маёқ бўлиб келмоқда.\nАллоҳ таоло Қуръони каримда: «Эй мўминлар! Агар сизларга бирор фосиқ кимса хабар келтирса, сизлар (ҳақиқий аҳволни) билмаган ҳолингизда бирор қавмга азият етказиб қўйиб, (кейин) қилган ишларингизга пушаймон бўлмаслигингиз учун (у хабарни) аниқлаб (текшириб) кўрингиз!» (Ҳужурот сураси, 6-оят).\nМуғира ибн Шуъба розийаллоҳу анҳудан ривоят қилинади. Расулуллоҳ соллаллоҳу алайҳи васаллам: “Аллоҳ таоло ... миш-мишлар тарқатиш, кўп савол бериш ва мол-дунёни беҳуда сарф қилиш каби ишларни ёмон кўради”, дедилар (Имом Бухорий ривояти).\nБошқа бир ҳадисда эса: “Эшитган нарсасини гапиравериши, кишининиг гуноҳкор бўлишига кифоя” (Имом Муслим ривояти), дейилган.\nКеча чироқ ўчиши билан ҳар хил асоссиз гаплар, хусусан, “уч кун свет бўлмас экан”, “Свет бўлмагандан кейин сув ҳам бўлмайди. Шунинг учун бир ҳафтага етадиган нонни, сувни, шамни ғамлаб олиш керак”, мазмундаги сўзлар тарқала бошлади.\nИнтернет ва ижтимоий тармоқларда тарқалган бундай хабарларни ўқиган кишилар озиқ-овқат ва бошқа зарур ашёларни харид қилишга тушиб кетди. Вазиятдан унумли фойдаланишни кўзлаган “уддабурон тадбиркорлар” сув, нон ва шамларнинг нархларини икки-уч баробарга кўтариб юборишди.\nАслида, Аллоҳ таоло марҳамат қилади: “Ерда ўрмаловчи бирор нарса (жонзот) йўқки, унинг ризқи (таъминоти) Аллоҳнинг зиммасида бўлмаса! (У) унинг қароргоҳини ҳам, оромгоҳини ҳам билур. Ҳаммаси аниқ Китоб (Лавҳул маҳфуз)да (ёзилган)дир” (Ҳуд сураси, 6-оят).\nКеча электр энергиясида кузатилган узилишлардан фойдаланиб, нархни сунъий ошириб фойда кўраман дейиш мусулмон кишига асло ярашмайди. Ахир, барчамиз мўминмиз, мусулмонмиз. Ўз юртдошларимизга, биродарларимизга қандай зарар етказишимиз ёки пайтдан фойдаланиб, уларни ортиқча харажатларга қўйишимиз мумкин?!\nСавдода ҳаром қилинган ишлардан бири эҳтикор (монополия)дир. Эҳтикор – нархни сунъий ошириш дегани. Нархни сунъий оширишда ким жабр кўради – халқ жабр кўради.\nУламоларимиз – фирибгарлик, қаллоблик, тарозидан уриш, судхўрлик, зўравонлик, қароқчилик, монополия қилиб олиш, нархни сунъий равишда ошириш каби барча иллатларни шариатга хилоф бўлган ҳаром амаллардан деганлар.\nЯхшилик ҳам, ёмонлик ҳам Аллоҳ таолодан эканини унутмайлик! Ҳар хил вазиятлар, ҳолатлар содир бўлиши мумкин. Барчасига сабр қилиб, юртдошларимизга, мўмин-мусулмонларга ёрдам қилишимиз зарур. Шунда Аллоҳ таоло бизлардан рози бўлади.\nБекатда автобус кутардим. Майдалаб ёғаётган қор хаёлимни банд этганди. Шу пайт ёнимдаги икки дугонанинг суҳбати эътиборимни тортди. Улар она ҳақида гаплашишарди. Бири иккинсичисига онасининг тергайвериши, тинмай қўнғироқ қилиб “безовта” қилавериши жонига тегиб кетгани ҳақида шикоят қилди. Онаси тўғрисида айтган сўзларини эшитиб, ёқа ушлайсан киши! Наҳотки, муштипар оналар ҳақида фарзандлари шундай фикрласалар?! Бизни дунёга келишимиздан қувониб, тунларини бедор ўтказиб, ўзи емай, киймай , ювиб-тараб, бетоб бўлсак жонини фидо қилган, улғайиб катта бўлишимизни, бахт – иқболимизни Аллоҳдан сўраган оналаримиз эмасми?\nОналаримизни қанча илиқ сўзлар билан таърифласак, шунча кам.\nИкки дугона суҳбатидан ҳайратланиб, онамни соғиниб кетдим. Қанийди, шу изғиринли, қорли кунларда онамнинг дийдорига тўйсам эди...\nМеҳрибон онажонимни йўқотганимга тўрт йил бўлди, ҳали ҳамон дардим янгидек. Орадан йиллар ўтса-да, соғинч ортиб, қалбимни тилка-пора қилмоқда. Онамнинг файзли чеҳраси, майин овози, ширин табассуми кўз олдимдан ҳеч кетмайди. Онамни эслаганимда кўз олдимда кулиб турган нурли юзи намоён бўлади. Онам ҳеч қачон бизга ёмон сўз айтмасди. Жуда чиройли насиҳатлар қилар, шошилмай, дона-дона сўзларди. Муштипарим ҳаёт синовларида тобланиб, турли машаққатлар билан бизни катта қилган. Ўзларининг меҳнатсеварлиги, меҳрибонлиги, жонкуярлиги билан барчага ўрнак эди.\nҲозир қизларим сиймосида онамни кўраман. Уларнинг ҳар бирида онамдан нимадир бордай. Шунга қувонаман, шундан таскин топаман. Тўймай қолганим она меҳрини қизларимдан излайман.\nОнасининг тергашидан, йўқлашидан безган тенгдошларим, умр − ғанимат. Бир кун сизни қайноқ меҳри билан “безовта ” қилаётган онаизорингизни тополмай қолишингиз мумкин. Онангиз ҳаёт бўлса, у сиз учун энг меҳрибон ва ўз навбатида сиздан меҳр кутиб яшаётган табаррук зот эканини унутманг. Ахир, «Жаннат оналар оёғи остидадир.». Хаёт бўлган онажонларни Аллоҳ саломат қилсин, ўтганларини рахмат ва мағфират айласин.\nСторінка 1 з 2513


Мардикорлар юртига қайтариб юборилди\n29 ноябр 2020, Тошкент вақти: 04:41\nКуни-кеча қозоғистонлик чегарачилар томонидан ўзбек-қозоқ чегарасидан ноқонуний ўтаётган вақтида қўлга олинган ўзбекистонлик 35 киши Ўзбекистон томонига бериб юборилди.\n“Гап шундаки, ўзбек-қозоқ чегарасидан ўтаётганлар чегарадан қонуний ўтиш анча қулай эканини яхши билмайди. Шу боис, Ўзбекистондан Қозоғистонга ноқонуний ўтаётган кўплаб меҳнат муҳожирлари тез-тез қўлга олинади”,- дейди Жанубий Қозоғистондаги “Онтустиқ” чегара пости раҳбари ўринбосари Мурот Серикбоев.\nЎзбек меҳнат муҳожирларини Қозоғистонга олиб келадиган автобус ҳайдовчиси Дониёрнинг таъкидлашича, ҳозир ўзбек меҳнат муҳожирлари, асосан, Россияга кетаётгани боис, уларнинг Қозоғистонга келиши камайган ва аксар ҳолларда улар чегарани қонуний кесиб ўтмоқда.\n“Ҳозир Олмаотада банклар қурилиш учун кредит беришни тўхтатган. Шунинг учун пул йўқ, иш йўқ. Ўзбекистонда ҳеч қандай иш йўқлиги сабабли Қозоғистонда ойига 100 долларга ишлаётганларни ҳам кўряпман. Ўзбекистонда ишласанг, фақат пахтада иш бор. Ўшанда ҳам пул ўрнига фақат мой ва ун беради”,- дейди Дониёр.\n“Озодлик” билан суҳбатда Ўзбекистоннинг Қозоғистондаги элчихонаси ходими ўтган йили ва жорий йил бошидан буён Қозоғистонга ишлаш учун келган ўзбекистонликлар сони қанча эканини аниқ айта олмаслиги, лекин меҳнат муҳожирларининг қўшни мамлакатга келиши Ўзбекистон учун фақат фойда келтираётганини таъкидлади.\n“Улар доллар юборади. Ҳозир қулайликлар яратилди. Келган пулнинг манбаини суриштиришга бир йилгача мораторий эълон қилинди. Бу фойда, биринчи навбатда, муҳожирнинг оиласига”,- деди элчихонанинг ўз исмини айтмаган ходими.\nБироқ меҳнат муҳожирларининг ҳаммаси ҳам ҳар доим ҳам уйига пул жўнатаётгани ёки соғ-омон қайтаётгани йўқ. Айримлар бир тийинсиз, қарзга ботиб қайтмоқда. Айримларнинг жасадлари келтириляпти.\nКуни-кеча ҳам Қозоғистоннинг Павлодар вилоятида ўзбекистонлик фуқаро бехосдан поезд тагига тушиб ҳалок бўлди.


Буйрак раки - Xasta.uz\nБош саҳифа » Алфавит » А » Буйрак раки\nБуйрак аденокарциномаси ва буйрак хужайрали карциномаси деган номлари хам бор. Мақоланинг қисқача мазмуни:\nБуйрак раки белгиларига сийдикдаги қон, бел ён сохасидаги оғриқ ва истима бўлиши мумкин.\nКўпинча ракни бошқа касаллик учун текшириш вақтида бехосдан аниқланади.\nКасалликни компютер томография ва магнит резонанс томография ёрдамида аниқланади.\nАгар рак бошқа аъзоларга тарқалмаган бўлса, уни тўлиқ олиб ташлаш тузалишга олиб келади.\nЁмон сифатли ўсмалар орасида буйрак раки катталар орасида 2-3% ни ташкил қилади. Эркакларда аёлларга нисбатан кўпроқ учрайди. 2019 йилги статистик маълумотларга қараганда бир йилда 73820 кишида касаллик аниқланган ва улардан 14770 таси вафот этган.\nБуйрак раки сабаблари.\nЎсманинг аниқ сабабларини ўрганиш халигача охирига етгани йўқ. Уни ривожланишини тушунтировчи бир қанча тахминий қарашлар мавжуд. Биз қуйида юқори хавф гурухларини санаб ўтамиз:\nТамаки. Чекадиганларда чекмайдиганларга нисбатан 2 баробар кўпроқ учрайди! Нос хақида аниқ статистика йўқ аммо асосий муаммога сабаб тамаки хисобланади. Агар текширилса носнинг зарари сигаретникидан кўпроқ чиқади, чунки у хазм тизими орқали сўрилади, кўпроқ чекилади ва чекувчилар айтиши бўйича унга тобеълик кучлироқ бўлади. Хозирда Қирғизистонда носнинг зиёнлари бўйича бир қатор текширувлар амалга ошириляпти. Яқин орада унинг натижалари пайдо бўлади. (Нос хақидагиси муаллиф фикри)\nЗахарли моддалар. Асбест, кадмий, тери ошлашда ишлатиладиган моддалар, нефт махсулотлари.\nСемириш. Семириш хам ўсма ривожланиши хавфини оширади.\nБуйрак касалликлари. Киста, гемодиализ муолажаси ва бир қатор бошқа туғма холатлар хавф гурухига киради. Бу беморлар доимий назоратдан ўтиб туриши керак.\nКасаллик асосан 50-70 ёшларда ривожланади. Лекин кўпроқ кичик ёшлиларда учрайдиган Вильмс ўсмасини хам унутмаслик керак. Шунинг учун ўзингизни ўзингиз эхтиёт қилинг ва доимий тиббий кўрикдан ўтиб туринг.\nБуйрак раки белгилари.\nШуни таъкидлаш керакки фақатгина ўсмага хос белгилар бўлмайди. Умумий буйрак касалликларидаги белгилар кузатилади. Шунинг учун уни эрта аниқлаш қийин. Унинг эрта аниқлаш, ўсмага шубха қилиш шифокор истеъдодига боғлиқ. Асосий белгилар касаллик ривожланиб бўлганидан кейин яъни хажми катта ва атрофга метастаз берганидан кейин аниқ бўлади:\nСийдикдаги қон. Бу хам жуда озгина ёки кўп бўлиши мумкин.\nБел сохадаги оғриқ.\nТана вазнини камайиши.\nХажм. Агар ўсма жуда катта бўлиб кетса, уни ташқаридан аниқлаш мумкин бўлади.\nҚон тахлилида. Бунда икки холат бор. Агар эритропоэтин (буйракда қонни кўпайтириш учун ишлаб чиқараладиган модда) кўпайган бўлса, эритроцитлар сони жуда кўпайиб кетади. Иккинчи холатда сийдик билан кўп қон чиқиб кетган бўлса, эритроцитлар сони кам бўлади.\nҚондаги кальций миқдори ошиши. Беморда тез чарчаш, холсизлик, ич қотиши ва реакцияни секинлашиши кузатилади.\nҚон босими ортиши.\nБуйрак ракини дигностикаси.\nКўпинча бошқа касалликка текшириш ёки тиббий кўрик вақтида аниқланади. УТТ ва томографияда топилади. Агар касалликка шубха қилинса, уни тасдиқлаш учун қуйидаги текширувлар қилинади:\nХирургик муолажалар. Биопсия олиб гистологик текширув қилиниши. Биопсияни асорати кўплиги ва замонавий текширувлар касалликни аниқлаш имконини бергани учун жуда кам қилинади. Жуда кичик ўсмаларда, даво усулини танлаш ёки касалликни тасдиқлаш мақсадида таклиф қилиниши мумкин. Агар кичик ўлчамдаги ўсма биопсиясида ўсма яхши сифатли чиқса, динамикада назоратда туради.\nАгар ўсма метастаз берган бўлса, уни аниқлаш учун жуда кўплаб бошқа текширувлар амалга оширилади.\nБуйрак ракини даволаш.\nАгар касаллик эрта аниқланса ва ўсма буйракдан ташқарига чиқмаган бўлса, уни олиб ташлаш тузалишга олиб келади. Лекин буйрак ўсмаси тарқалишга жуда мойилдир. Олинган тақдирда хам бизда нур ва химиятерапия тавсия қилинади.\nХозирдаги ишлатиладиган дорилар хақида қисқача маълумот бериб ўтамиз.\nИммунотерапия дорилари. Бу дорилар инсон иммун тизимининг ўсмани ўлдириш қобилиятини оширади. Буларга интерлейкин-2 ва интерферон альфа-2б киради. Хозирда бу йўналишда жуда кўп тадқиқотлар олиб борилмоқда.\nТаргет дорилар. Булар ўсма хужайраларининг молекуляр йўлларини ўзгартириб уларни зарарлайди.\nАввалги ёзувАддисон касаллиги — нимага бронза касаллиги дейилишини биласизми? (2-қисм)\nКейингисиЖигар ўсмаси — гепатоцеллюляр аденома


ОДАМЛАР КЕЧАСИ ТЕРЛАШИНИНГ 5 ТА САБАБИ.\nКечаси ва ухлаш пайтида танадаги барча жараёнлар, шу жумладан тер безларининг секрецияси жараёни секинлашади. Аммо одам иссиқ хонада ухласа ёки кечки овқат учун аччиқ овқат истеъмол қилса, бундай бўлмайди. Одатда, бу каби терлаш ўз-ўзидан ўтиб кетади ва шифокор ёрдамига эҳтиёж қолмайди. Аммо баъзида уйқу пайтидаги терлашнинг кучайиши (гипергидроз) , махсус текширувлар ўтказиш ва даволаш талаб қилади.\n45-50 ёшдан кейин аёлларда тухумдонларнинг функцияси пасайиб, улар камроқ эстроген ишлаб чиқаради. Гипофиз бези жинсий безларни ишини кучайтиришга ҳаракат қилади ва фолликул стимуловчи ва лютеинловчи гормонлар синтезини тезлатади. Лютеинловчи гормон тана хароратини ошириш хусусиятига эга ва кечаси кўп ажралади. Шунинг учун, бу ёшдаги аёллар қизишни хис қилади ва кўп терлашни бошлайди. Агар менопауза аломатлари кузатилса, гинеколог билан маслахатлашинг. Шифокор текширув ўтказади ва эстроген билан ўрин босувчи гормонал терапия буюради. Улар менопаузанинг бошланишини тўхтата олмасада, нохуш аломатларни камайтиради.\n2. Зарарли одатлар.\nСигаретларда жуда кўп никотин мавжуд бўлиб, улар ацетилхолин медиатори каби таъсир қилиб тер безлари фаолиятини кучайтиради. Узоқ вақт ва фаол чекувчиларда бу таъсир кечаси ўзини намоён қилади.\nСпиртли ичимликларни суиистеъмол қилувчиларда эса бошқа механизм кузатилади. Яъни уларда терморегуляция, шунингдек, тер безларини бошқариш бузилади. Шунинг учун ёмон уйқу терлашнинг кўпайиши билан бирга келади.\nАгар тунги терлаш доимий тус олса, чекишни тўхтатинг ёки ҳеч бўлмаганда ётишдан олдин чекманг. Спиртли ичимликларга қарам бўлган тақдирда, наркологда даволанг. Акс ҳолда, кўп терлашдан ташқари, бошқа соғлиқ муаммолари пайдо бўлиши мумкин.\n3. Эндокрин касалликлар\nЭндокрин органлар касалликларида тер безлари иши ўзгариб, гипергидроз ривожланади. Ҳаддан ташқари терлашни даволаш учун шифокорга мурожаат қилинг. У гормонларни текширишни буюради. Агар кўрсаткичлар меъёрдан фарқ қиладиган бўлса, у ҳолда сиз тўғри даволанишни топиш учун эндокринологга юбориласиз.\n4. Кечки апноэ\nУйқу апноеси - бу хавфли ҳолат бўлиб, уйқу пайтида нафасни тўхтаб қолиши билан характераланади. Бунда одам нафас олмай қўйганини сезмайди ва кучли терлайди. Яқинлари айтиши мумкин бўлган қўшимча симптом - бу қаттиқ хуррак отиш хисобланади. Уйқу апноэси юрак этишмовчилиги, инфаркт ва инсульт ривожланиши хавфини оширади. У асосан артериал гипертензияси бор ва семиз одамларда учрайди. Агар яқинларингиз сизни уйқуда кучли хуррак отаётганингизни айтса ва эрталаб кучли бош оғриғи ва бўшашиш сезсангиз терапевтга учрашингиз талаб этилади.\n5. Юқумли касалликлар\nБаъзида тунги терлаш ўткир респиратор касалликлар юқтирган ва ўзларининг сурункали юқумли касаллиги мавжудлигини билмаган одамларда пайдо бўлади. Масалан, кўпинча бундай аломат сил касаллиги билан юзага келади ва касалликнинг бошқа белгилари ҳар доим ҳам кўринмайди. Хуружсимон терлаш, титроқ ва иситма каби белгилар безгак касаллигига хосдир. Бу чивин чақиши орқали юқадиган юқумли касаллик бўлиб, иссиқ ва нам иқлимли мамлакатлар (Ҳиндистон, Африка) да учрайди.\nДекабр 20, 2020 7368 3 Рукн ЭНДОКРИНОЛОГИЯ\nАвг 17, 2017 48354\nАвг 21, 2017 45345\nОкт 19, 2017 39508\nАвг 22, 2017 37261\nСен 27, 2017 34716\nНоя 24, 2017 25532\nАвг 22, 2017 24019\nОкт 01, 2017 22935\nАвг 17, 2017 19601\nАвг 21, 2017 19444\nСен 02, 2017 18740\nОкт 19, 2017 17773\nСен 02, 2017 16564\nНоя 27, 2017 16427\nАвг 27, 2017 15720\nАпр 25, 2018 15521\nАвг 17, 2017 14592\nАвг 20, 2017 14365\nОкт 31, 2017 14310\nАвг 17, 2017 14234\nАвг 20, 2017 13559\nФев 06, 2018 12711\nАвг 22, 2017 12673\nНоя 26, 2017 12045\nСен 10, 2017 11229\nНоя 26, 2017 11096\nАвг 27, 2017 11038\nСен 21, 2017 11011\nАвг 26, 2017 10960\nОкт 17, 2017 10868


Истанбул сафари таассуротлари: “Фотиҳ туманида қанча масжид бор?” | Azon.uz - Ахборот-таҳлилий портал\n5073 22:21 13.11.2021\nЯримда тунда Истанбул аэропортидан Фотиҳ тумани Чоршанба маҳалласига келиб жойлашдик. Бомдодга озгина вақт бор экан, ўринларимизга чўзилдик. Ўзбекистон билан Туркия орасида икки соатлик фарқ бор. Мана шу жиҳат бизга қўл келди, яъни тунимиз икки соатга узайди. Озгина ухладик-ухламадик, баланд овозлар шовқинидан уйғониб кетдим.\nБу – ҳамма мақтайдиган, тўлқинланиб гапирадиган, Истанбул масжидларидан янграётган азон овозлари эди. Тўғриси, биров муддат жим қолдим. Бўғзимга ҳаяжон тиқилди. Кўзимга ёш келмасаям, юрагимда қувонч, шу билан бирга, қандайдир ўкинч бор эди. Бу гўзал манзарани бундан 20 йиллар муқаддам ЎзТВда ишлаётганимизда устозим, шоир ва драматург Тўра Мирзо Жабборов жудаям тўлқинланиб айтиб берган эдилар (кейинчалик ҳам қайта-қайта гапираверардилар). Бошқалардан эшитиш – бошқа, ўз қулоқларинг билан, шоирона айтганда, юракларинг билан эшитиш бутунлай бошқа экан. Бундай гўзал манзара қаршисида лол эдим, ичимда исмсиз, номсиз туйғулар ғужғон ўйнайди. Беихтиёр Яратганга шукроналар айтаман... Истанбул осмонида тонг бўй кўрсатмоқда эди. Биз турган иморатнинг учинчи қаватида бизнинг айвонларга ўхшайдиган балкон, ёки тескариси, яъни балконларга ўхшайдиган айвон бор экан. Шу ерга чиқиб ташқарига қарадим. Илк кўзимга ташланган: бири қайсидир мақбараларни эслатиб юборадиган гумбазли бино, бошқаси пойтахтимиздаги Вазирлар Маҳкамасини эслатиб юборувчи катта, оқ мармардан қурилган, ҳар бир қаватининг шифтлари баланд-баланд бўлган етти қаватли муҳташам иморат хаёлимда муҳрланиб қолди (улар ҳақида кейин гапириб бераман).\nДарров таҳорат олиб, масжидга йўналдим. Исмоил оға жомеъ масжиди энг яқинларидан бири экан. Ўша ерга кирдим. Кирдиму... Худди авлиёлар ҳақидаги кинолардан бирининг ичига тушиб қолгандай ҳис қилдим ўзимни. Ушбу файзли жомеъ жамоати асосан нақшбандия тариқати мансублари бўлгани учун ҳамма чопон-саллада эди. Битта мен бош кийимсиз бўлганим учун бироз ўнғайсизландим, аммо не ажабки, биров олақараш қилмади, дакки бермади. Кейинчалик ҳам кўрдимки, нафақат масжидларда, балки бошқа жойларда ҳам бошқаларга дакки бериш урфмас экан, яъни биз кўриб-билиб юрган масалаларда...\nНамозни адо қилиб кўчага чиқсам, қайсидир масжидда бомдод ўқиб келаётган Мубашшир домлани учратиб қолдим. “Юринг, бир денгиз бўйига айланиб келамиз”, дедилар. Масжиднинг орқа эшигидан чиқиб, бетон ғишт (брусчатка) ётқизилган тор, аммо ўзгача файзли кўчадан юриб кетдик. Кетаётиб пастда жойлашган сунъий қопламали майдонга кўзим тушди. Бу жойда маҳалла аҳли, ёшу қари жисмоний тарбия билан шуғулланар экан. Одатий ҳол экан бу... Шароитлари ҳавас қилгудек.\nОзгина юргач, бир маҳобатли масжид ёнидан чиқиб қолдик. Бу XVI асрда Усмонийларнинг таниқли халифаларидан бири Ёвуз Султон Салим томонидан Халич бўғози ёқасидаги тепаликда бунёд этилган масжид экан. Масжид ёнидан ўтиб, денгиз кўриниб турадиган жойга бордик. Тепамизда бир тўда балиқчи қушлар учиб юрибди. Пастда денгиз, яъни Халич бўғози. Соҳил ёқасидаги уйлар... Мубашшир домла денгиз манзарасини, атрофда ўралашиб юрган, гоҳида балиқчи қушлардан емиш қизғониб, уларни қувалаётган мушукларни, улардан ҳатто итлар ҳам қўрқишини... шунга ўхшаш бошқа қизиқарли гапларни гапиряптилар. Мен берилиб тинглаётгандай ора-чира “ҳа, ҳа”, деб турибман, аммо фикру хаёлим орқамиздаги қадимий масжидда. Масжиднинг деворию саҳнигача мармардан қурилган экан. Ҳатто 50 метрлар чамаси бўй чўзган миноралари ҳам... Мана шу маҳобатли жомеъ орадан беш юз йил ўтганига қарамай ҳалиям оҳорини тўкмагандай кўзларни қувнатиб турибди. Эгаллаган ўрни ҳам баҳаво, баланд тепалик... Қурганларнинг маҳоратига балли!\nУйга қайтишда масжид дарвозасидан чиқишимиз билан ўнг томондаги ўқув даргоҳига кўзим тушди. Махсус хотин-қизлар лицейи экан. Ҳозирдан ўқувчилар қимирлаб қолган. “Бу каби ўқув юртлари олдида баъзи савобталаб кишилар катта-кичик юк машинасида келиб, машинасининг юкхонасини талабаларга, муҳтожларга текин овқат тарқатиб туради”, – тушунтирдилар устоз, – “Айниқса, турли хорижий мамлакатлардан келган мусофир илми толибларга ош-овқат едириш турк қардошларимиз учун энг ёқимли иш. Хуллас, Истанбулда одам оч қолмайди. Хайру саховат қиладиган яхши одамлар кўп”.\nУйга келганимизда бошқа масжидга – Фотиҳга бомдод ўқигани кетган шерикларимиз ҳам етиб келишибди. Ўзимиз билан Ўзбекистондан олиб келган нозу неъматлар билан дастурхонни тўлдириб нонушта қилишга киришилди. Устоз ва Ҳусан Мақсуддан бошқалар Туркияга илк бор келишимиз, шунинг учун биримиз қўйиб биримиз ҳаяжонли таассуротларни бир-биримизга гап бермай айта бошладик. Кимдир Фотиҳ масжидининг маҳобатидан гап бошласа, кимдир имомнинг гўзал қироатидан ҳайратланганини ифода этади. Дарвоқе, биз боргунимизча Ҳамза, Абдураҳмон, Муҳаммадий ва бошқа укаларимиз барча шароитларни бадастир қилиб қўйишган экан. Ҳатто еб-ичиш учун ҳам турли-туман маҳсулотлардан сотиб олишибди. Аллоҳ рози бўлсин, жудаям мамнун бўлдик.\nНонуштадан сўнг Мубашшир домла бугунданоқ ишга киришимизни айтиб, ҳаммага тегишли вазифаларни бўлиб бердилар. Чунки бугун пайшанба, яъни ҳафтанинг охирги кунлари, шанба-якшанба куни маъмурий идоралар умуман ишламас экан. Мен, Ҳамза ва Муҳаммад Амин академияга зарур бўладиган рўзғор буюмлари олиш учун бозорга жўнадик. Йўл-йўлакай кета туриб атрофга қарайман, тор йўлнинг икки чети беш-олти қаватли турар жойлардан иборат. Уларнинг биринчи қаватида турли туман ашёлар сотишга мўлжалланган дўконлар, чойхона, кафе, чевархона, музқаймоқхона, дорихона каби ижтимоий соҳа объектлари, бир сўз билан айтганда, тирикчилик ўтказадиган даргоҳлар жойлашган экан. Бир жойда катта қурилиш кетяпти. Катта плакатга ёзилган қурилиш ҳақидаги маълумотларга кўз югуртираман: “Қози аскар Мустафо Афанди мадрасаси”. Унинг рўпарасида қайсидир вақф томонидан яна бир Қуръон курси қурилмоқда.\nМаълумот ўрнида: Фотиҳ туманида 450 мингга яқин киши истиқомат қилади (2019). Бу расмий рақам, норасмийси тахминан 600 минг нафарни ташкил этади. Истанбул Туркиянинг юраги бўлса, Фотиҳ Истанбулнинг юраги дейиш мумкин. Константинопол шаҳри айнан мана шу туман ўрнида бўлган. Машҳур Аё София мажмуаси ҳам, Айюб Султон майдони ҳам, Фотиҳ, Сулаймония, Айюб Аҳмад, Янги жомеъ, Ёвуз Султон Салим каби қадимий масжидлар ва бошқа тарихий обидалар ҳам асосан мана шу туманда жойлашган. Фотиҳда 182 та жомеъ масжид, 27 та диний билим юртлари фаолият кўрсатмоқда.\nОзгина юргач, машҳур Фотиҳ жомеъ масжидига етиб келдик. Бу жой битта масжиддан иборат эмас, балки катта бир мажмуа экан. Чиройли мармардан қурилган маҳобатли масжиднинг ички ва ташқи ҳовлиси бор бўлиб, тахминан бир гектар келадиган ташқи ҳовлиси мисоли бир сайлгоҳ: ёшу қари, миллати, дини, ирқи, кийиниш маданияти турли-туман бўлган кишилар маданий ҳордиқ чиқариб юрибди. Усти ёмғир-қордан панали ўриндиқларда кимдир енгил таом еб, бошқа биров газетани икки айириб мутолаа қиляпти, яна кимлардир бир-бири билан суҳбатлашиб ўтирибди. Фотиҳ тумани муфтийлиги ҳам шу ерда жойлашган. Тошкентдаги Ҳасти имом мажмуасига ўхшатса бўлади, менимча. Лекин баланд деворлар билан ўралган масжиднинг олтита дарвозаси бор. Шундай илоҳий сакинат борки, беихтиёр ичингизга хотиржамлик инади, фарахбахш туйғулар юрагингизни энтиктириб юборади.\nМасжид олдида қабристон ва машҳур Фотиҳ Маҳмуднинг мақбараси бор. Ён томонида қадимий ҳаммом. Яна қизлар ва ўғил болалар учун Қуръон курслари, шунингдек, 1 – 4-синфлар учун диний таълим ҳам бериладиган бошланғич мактаб (турклар уни илк ўкул дейишар экан), диний таълимга ихтисослашган ўрта ўкул (мактабнинг 5 – 8-синфлари учун) ҳамда қиз ва ўғил болалар Қуръон лицейи жойлашган экан. Ҳаммом ишламайди шекилли, у ерда ҳам турли ёшдаги кишилар (асосан, хорижликлар) учун бепул Қуръон курси очилган экан. Масжиддаги таҳоратхона ертўлада бўлиб, унга тушиш учун эркаклар ва аёлларга алоҳида-алоҳида лифт ҳамда эскалатор ишлаб турибди.\nМасжиднинг нариги дарвозасидан пастдаги кўча тушдик. Озгина юриб, йўл бўйидаги дўконлардан бирига кирдик. Олдидан кичкина дўкондай туюладиган жой аслида биздаги супермаркетлардай келадиган савдо маркази экан. Яъни уч қават пастга, ертўлага тушиб бораверар экансиз. Лоф эмас, ушбу савдо дўконида “йўқ нарсанинг ўзи йўқ!” Бизга дўкон ходимаси, асли эронлик аёл Сахва чин кўнгилдан ёрдамлашди. Биз ярим тожикча, ярим туркча қилиб нима кераклигини тушунтирамиз, у бизга ўша анжомнинг икки-уч баробар арзонини топиб беради. Аллоҳ рози бўлсин ўша мусофир аёлдан, жудаям хурсанд қилди бизни.\nБир дунё юк билан ташқарига чиқдик. Таксида кетмоқчи эдик. Бўш такси келавермайди, келгани ҳам буюртма бўйича чақирувга кетаётган бўлади – тўхтамайди. Биздаги каби қўл кўтаришингиз билан ҳар қандай машина тўхтайвермас экан, хуллас. Фақат сариқ рангга бўялган алоҳида таксилар хизмат қиларкан. Ниҳоят бир ёши каттароқ таксичи тўхтади. Борар жойимизни тушунтирдик, рози бўлди. 15 лира сўради. Солиштириш учун айтай, автобусда борганимизда 4 лирадан уч киши 12 лира тўлардик. Ҳайдовчи ажойиб одам экан, бизнинг ўзбекистонлик эканимизни билиб, алоҳида ҳурмат кўрсатди, Нақшбандий бобомизни эслади, табиийки, сиёсатдан гапирди, жудаям теран фикрлайдиган одам сифатида таассурот уйғотди.\nОлган нарсаларимизни жойладигу пешин намозига шошилдик. Шошилиш – шайтондан деган гап ҳақ, биз кўча эшигининг калитини ичкарида қолдириб кетган эканмиз. Деразаларга панжара қадалган, хуллас, кўчада қолдик...\nМахсус Масжидлар Абдулазиз Муборак Туркия Истанбул азон АзонУЗ Мубашшир Аҳмад домла Қуръон курслари Қуръон Сафар Фотиҳ Меҳмед фотиҳ


Беҳзод Қобулов: ОТА БЎЛИБ...\n04 Январь 2017 20:49 1429\nУ балки сиздирсиз, балки бошқа биров. Келинг, шу одам ўзим бўлақолай. Ҳар холда бегона эмас. Ушбуни ўқиб кимдир яна “мени илибсан” деб кўнглига олиб юрмасин. Лекин очиғини айтай – ҳаммамиздаям шу қусур бор. Хуллас ўзим бола-бақрамни уйга, қишлоққа кузатдим. Бир айланиб келишсин. Шу орада чала қолган докторлик диссертациямни тугатиб оларман. Кейинги пайтда ижара эса-да, қадрдон бўлиб қолган уйнинг тангу тор хонасига сиғмай қолгандик. Ўғлим-ку, сал эс битиб, айтганга кўнадиган бўлди, аммо кичкинам жуда инжиқ. Ҳали айлантириб келинг деб хархаша қилади, бир қарасам мен муқаддас билган китобларни қиқирлаб кулганча, бўяб-бежаш билан банд.\nХуллас, улар жўнаб кетишгач, бир-икки кун яйраб, бемалол ишладим. Китобларимга тартиб бердим. Иттифоқо, анчадан буён излаб юрганим — бир ёзувчи оғамизнинг қўлёзмасини жавон тагидан топиб олдим. Ўғлимнинг енгсиз, сарғимтир куйлакчаси уни тўсиб турган экан. Ўтган куни қўлёзма йўқолганидан хунобим ошиб, болаларимни, хотинимни жеркиб ташлагандим. Ҳайрият, топилди. Бироқ, энди менинг кўксимда нимадир йўқолаёзган эди...\nБоламнинг куйлагини олиб, беихтиёр ҳидладим. Эндигина тўрт ёшга тўлган, кўзлари ёниб турган полопоним эсимга тушди. Кечқурун секингина пинжимга суқиладиган, ўқиётган китобимга ажабланиб қараганча, шу ётишда ухлаб қоладиган боламни ўйладим. Кейин кўнглим ҳижил бўлиб, оилавий альбомни варақладим. Расмлар орасидан қачонлардир, қайси биримиздир ҳавас учун олган бир сурат эътиборимни тортди. Унда ўғлим билан қизалоғим кулимсираб турар, орқада, о-орқа фонда эса мен компьютерга термилган куйи ўтирардим. Болаларим яйраб фотоаппаратга қараб турибди, мен эса компьютер мониторига. Қаранг-а! Қандай тотли лаҳзалар... Кўриб, кўнглим тўлқинланиб, ҳар бирининг пешонасидан чўлпиллатиб ўпиб олгим келди. Бундай ширин лаҳзаларнинг вақтида қадрига етмаган эканман. Эссиз...\nМана бу конвертда эса Саидбобо туғилганда сарф бўлган пуллар ва олинган дори-дармонлар сарҳисоби бор. Дўхтирлар ёзиб берган рецептни ҳам сақлаб қўйганман. Ўттиз-қирқ чоғли бу узуқ-юлуқ, майда қоғозларга беҳафсала термилар эканман, бир пайтлар мана шу ёзувлар амрини бажараман дея не кўйларга тушганимни, дўст-ёронлардан қарз кўтарганимни эслайман. Операция йўли билан туғилган ўғлимни — бир парча этни юрагим ҳапқириб, илк марта қўлимга олганим, яхшимисан, жўжиқ, дея эркалаб қўйганим ёдимда...\n“Аббос уйди” — бу оиламиз тарихига доир яна бир шарҳнинг номланиши. Ўшанда ўғлим бир ёшдан салгина ошган, авжи ёз, 20 июнь санаси эди. Аббос исмли каттароқ бола кўчада ғилдиракчасини олиб қўйибди, у эса секин ёнимга келиб шикоят қилганди. Ғалати аҳволда қолдим: бир томони, ўғлим одам қаторига кириб, яхшими-ёмонми биров билан муносабат қилишга қодир бўлганидан севинсам, иккинчи томондан, ҳалитдан ўз ҳақини айириб ололмаётган ўғлимдан ранжидим. Аслида Аббос ҳам ундан беш-олти ойликкина катта, холос: муштумзўрлик қиладиган ёшда эмас. Бироқ, дилбандимнинг жончасини оғритган ўша болага барибир бир хўмрайиб, олабўжи бўлган кўйи қўрқитганим бор...\nКейин ўғлим Гули опа-Гули опа деб чулдирайдиган одат чиқарди. Кейинроқ билдим: бу боғча тарбиячисининг исми экан. Буюк Пушкин энагаси Арина Родионовнани бир фарзанд бўлиб суйгани каби ўғлим ҳали-ҳануз Гули опасини жуда бошқача яхши кўради. Албатта, Пушкин бу — Пушкин. Лекин, қани энди, ўғлим ҳам буюк сўз устаси бўлса эди... Хуллас, шу тариқа уч йилдан бери Гули опа оиламизнинг қадрдонига айланган. Мен ҳам “Саидбобонинг Гули опаси” деган сарлавҳа билан бир варақ шарҳ ёзиб, архивга ташлаб қўйган эканман...\nМана бу қизимга бағишланган битиклар: туғилган санаси, исм танлаш, илк қадам ташлаши, биринчи айтган сўзи... Ҳамма-ҳаммаси эсимда. Ҳа-а, йиллар жуда тез ўтади...\nҚизимнинг чучукланиб: “Дада хойманг, ишга бойманг...” деганини ўшанда ўйлаб ҳам кўрмаган эканман. Оҳ, ота-я, қандай тошбағирсан-а! Ҳар куни ишга отланаётганимда, бошчасини тепага – менга қаратиб, ўзи хоҳламаса-да, лекин кузатиб қўядиган қизалоғимни шу дам бағримга босгим келди.\nШу дам, ҳеч бўлмаса, қўнғироқ қилиб, улардан ҳол-аҳвол сўраб қўяй, деган ўйда қўл телефонимни титкилаётиб, бир лавҳа топиб олдим. Хотиним уйдаги муҳитни тасвирга олган экан. Кенг, ёруғ хона. Ўртада қизим билан ўғлим қўлларини орқасига тираганча, салгина олдинга энгашиб, “чип-чип жўжаларим” дея куйлай-куйлай гир айланмоқда. Шўх-шодон кулгулари эшитилади. Сал нарироқда, орқароқда, шундоқ дераза ёнида эса бир одам тумшайиб китоб ўқиб ўтирибди. “Оила” деб номланган сирли-синоатли китобнинг энг гўзал саҳифалари бир ёнда қолиб, қандайдир китобни варақлаб ўтирган ҳалиги одамнинг тунд қиёфасига бир қаранг...\n2017-08-15 18:44:36 624\nФутбол тарихида биринчи марта: ҳакам видеотакрордан сўнг пенальти белгилади\n2016-12-14 23:54:39 694\n2017-02-27 08:48:19 2135\nЖамият 21.04.2018 52\nТаҳлилий 20.04.2018 96\nЖамият 20.04.2018 226\nIn English 19.04.2018 163\nЖамият 16.04.2018 1045


АҚШ олий суди Трампнинг иммиграция фармонига чекловни вақтинчалик бекор қилди\n10:05 / 12.09.2017\nАҚШ олий суди 11 сентябрда Гонолулу шаҳри (Гавайи штати) судининг АҚШ президенти Дональд Трампнинг иммиграция фармони бажарилишига тақиқловининг амал қилишини тўхтатди. Бу ҳақда суд баёнотида айтилган.\n“Суд АҚШнинг Сиэтл шаҳридаги 9-округ аппеляция суди қарори бандининг амал қилишини тўхтатди. Унга кўра ҳукуматга АҚШнинг қочқинларни қабул қилиш дастури рўйхатларида бўлган ва кўчириб ўтказиш масалалари билан шуғулланувчи идоралар расмий кафолатларига эга бўлган қочқинларни қабул қилишни рад этиш тақиқланарди”, деб ёзган судья Энтони Кеннеди.\nСиэтл аппеляция суди 8 сентябрда Гонолулу шаҳри суди киритган тақиқловни ўз кучида қолдирганди.\nГап қочқинлар ва Эрон, Яман, Ливия, Сурия, Сомали ва Судан фуқароларига АҚШ визалари бериш мезонларига тегишли иш ҳақида кетмоқда. Олий суднинг вақтинчалик қарорига кўра, юқорида эслаб ўтилган шахслар АҚШда уларнинг яқин қариндошлари борлиги ёки улар АҚШ билан ишчи алоқалар қўллаб-қувватлашларини исботлашлари керак.


Ўзбекистон Республикаси Фавқулодда вазиятлар вазирлиги Ёнғин хавфсизлиги институтида “Темур тузуклари билимдони” танловининг илк саралаш босқичи бўлиб ўтди.\nТаъкидлаш жоиз, мазкур босқичдан муваффақиятли ўтган институтнинг ёш ходимлари ва курсантлари Ўзбекистон ёшлар иттифоқи томонидан ташкил этиладиган Мудофаа, Ички ишлар, Фавқулодда вазиятлар вазирликлари, Миллий гвардия, ДХХ чегара қўшинлари, Давлат божхона қўмитасининг вакиллари билан беллашадилар.\n– “Тузуки Темурий” (“Темур тузуклари”), “Малфузоти Темурий” (“Темурнинг айтганлари”) ва “Воқиоти Темурий” (“Темурнинг бошидан кечирганлари”) номлари билан аталмиш бу асар эътиборга молик тарихий манбалар жумласидан. Унинг нусхалари (қўлёзмалари ҳам, тошбосмалари ҳам) жаҳоннинг кўпгина мамлакатларида, масалан, Англия, Франция, АҚШ, Финляндия, Дания, Эрон, Ҳиндистон, Туркия, Миср, Яманда кўп тарқалган. Ўз-ўзидан маълумки, қайси бир асар қимматли, амалда зарур бўлса, ундан кўпроқ нусха кўчирилган. “Темур тузуклари” ҳам шундай, – дейди Ўзбекистон Республикаси Фавқулодда вазиятлар вазирлиги Ёнғин хавфсизлиги институти курсанти Б.Мадаминов.\n– Шунинг ўзиёқ бу асарнинг дунё ҳамжамиятида тутган ўрни нақадар муҳим эканидан далолат беради. Мазкур танловнинг ўтказилиши буюк саркарда – Амир Темурнинг бой маданий меросини ўрганиш ва бу орқали маънавий иммунитетимизни мустаҳкамлашга замин яратади. Ватанимиз тарихи, миллий ва умуминсоний қадриятлар, ижтимоий ҳаёт ҳақидаги билим ва кўникмаларимизни оширади.\nИштирокчилар “Темур тузуклари” асари асосида тузилган 25 та савол бўйича билимларини синовдан ўтказади. Танловда энг юқори балл тўплаган иштирокчи ғолиб бўлади.\nЭслатиб ўтамиз, танлов жори йилнинг 29 август кунига қадар давом этади.


Замонавий тиббиёт ва табобат олимаси » MUZAFFAR.UZ\nЗамонавий тиббиёт ва табобат олимаси\nБугунги кундаги муҳим ва долзарб муаммолардан бири - инсон соғлигини тиклаш ҳамда ҳимоя қилиш чора-тадбирларига қаратилган масалалар юзасидан замонавий медицинани ривожлантиришга ўзининг салмоқли улушини қўшиб келаётган профессор, биолог, "Антик дунё" Халқаро илмий Академиясининг табиби Шоҳида Султонованинг ноанъанавий табобат йўналишида олиб бораётган ишлари билан танишамиз.\nЎзининг кўп йиллик изланиши ва ҳаётий тажрибалари асосида Ибн Сино таълимоти, шунингдек, Осиё мамлакатлари халқ табобати йўналишидаги илмий ишларининг натижаси ва бу соҳага қўшган ҳиссаси кўпгина юртдошларимизнинг ўз дардларига шифо топиш имконини берди.\nАйниқса, энг оғриқли масалалардан бири - саратон касаллигини даволаш ва унга керакли табиий гиёҳлар ҳамда табиий омиллар орқали таъсир ўтказиб, саратон тўқималарини ўлдириш ва унга қарши курашувчи бактерия ва хужайраларнинг фаоллигини оширишдаги саъй-ҳаракатлари жуда юқори даражада ўз самарасини берди.\nУнинг илмий ишлари инсон иммунитетини кўтариш, шунингдек, кексайиб бораётган тўқима ва ҳужайралар фаоллигини қайта тиклаши натижасида инсон организмидаги турли касалликлардан фориғ бўлиш имконини яратди.\nОшқозон озиқланиши натижасида йиллар давомида тўпланган тош ва туз ва бошқа ёт унсурларнинг танадан жарроҳлик амалиётисиз чиқариб ташлаш, танани табиий йўл билан тозалаб, шундан сўнггина даволашни йўлга қўйишни тарғиб қилди.\n“Мен бу янгиликларни ўзим ихтиро қилганим йўқ. Йиллар давомидаги изланишларим натижасида халқимиз орасида йўқолиб бораётган ноаанънавий усулларни чуқур ўрганиб, уларни таҳлил қилиш, қолаверса, Буюк олим ва табиб Ибн Синонинг бошқа давлатларда сақланиб қолган қўлёзмаларининг қўчирмаларидан фойдаланиб, ўз тупроғимизда ўсаётган доривор гиёҳларнинг ҳусусиятларини ўрганиш оқибатида бирмунча ютуқларга эришдим. Қолаверса, табибларнинг авлодлари орасида сақланиб келинаётган айрим муолажаларга илмий жиҳатдан ҳам ёндошишдим.\nАйниқса, тупроқ таркибидаги доривор ҳусусиятлар мени қизиқтириб қўйди. Бундан ташқари, бугунги кунда деярли унутилаёзган кўпгина анъаналарни чуқур ўрганишга астойдил бел боғладим. Буларнинг замирида қандайдир ҳақиқат борлиги мени ўзига жалб қилди. Қарангки, бу борада эшитган айрим одамларга кулгили ёки бидъатдек бўлиб туюлган бу анъаналар, аслида, илмий жиҳатдан ўрганилганда, аждодларимиз ҳақ бўлишгани ўз тасдиғини топди. Лекин илмий ишларимда кўрсатилган манбалар ва мисолларни ҳозирча номма-ном санаб ўта олмайман. Имкони бўлса, бу ҳақда кейинроқ батафсил айтиб бераман", - дея ваъда берди профессор Шоҳида Султонова.\nШоҳида Султонованинг ноанъанавий услубдаги муолажаларидан энг дастлабки ва асосийси, у беморларни даволашдан олдин уч кун давомида очлик ёрдамида, соддароқ қилиб тушунтирганда, уларга олма шарбати ҳамда доривор гиёҳлар дамламаси истеъмол қилдириб, сўнг зайтун ёғи ҳамда лимон шарбати бериб, ични ортиқча ахлатлардан тозалаш услубида, яъни ички организмда тўпланган ёт унсурлардан тортиб, тош ва тузларни ҳам тушириб юбориб, кейин даволаш муолажаларини бошлар экан.\nШоҳида опадан олма шарбати билан берилаётган гиёҳлар дамламаси нима учун кераклигини сўраганимизда, олима ички аъзоларда йиғилган тош ва тузлар қанчалик катта–кичик бўлмасин, чиқарилаётганда ортиқча хавф туғдирмаслик учун қўллашини, мазкур дамлама ўша унсурни эритиб, танани мўътадил ҳолатга келтирган ҳолда чиқарув йўллари орқали осон чиқиб кетишини таъминлашини, бу усулни Ибн Синонинг қўлёзмасидаги кўчирмадан ўқиб ўрганганлигини таъкидлади.\n- Беморларни даволашдан олдин бу усул нима учун қўлланилади? Бусиз даволашнинг иложи йўқми?\n- Одам ўз ҳаёти давомида озиқланиши жарёнида ҳазм бўлмай қолган туз, тош ва бошқа унсурлар организмдаги қон айланиш тизими мўътадиллигини бузади. Пировардида, бошқа аъзолар фаолияти сусайтирибгина қолмай, турли без, шиш ва бошқа касалликлар ҳам келиб чиқиши мумкин. Буни сизга оддий мисол тариқасида тушунтириб берай. Агар эътибор берган бўлсангиз, ёшлигингизда ўзингиз кўрган дарё ёки ариқнинг ёнига бориб, айни даврда кузатсангиз, ўша сизга бир пайтлар таниш бўлган дарёнинг ҳажм жиҳатдан торайганлигини ёки ариқнинг бутунлай йўқ бўлиб кетганлигининг гувоҳи бўласиз. Йиллар давомида оқаётган сувдан келаётган турли ахлат ҳамда бошқа жисмлар қирғоққа ёпишиб, ўрнашиб қолиш сабабли, ирғоқ торайиб бориши, ариқ эса умуман йўқ бўлиб кетиши эҳтимолдан холи эмас. Бурунги замонда дарёдан тўлиб оқаётган сув суғориш ерларига етарли бўлган бўлса, эндиликда ўзаннинг торайиши боис, сув танқислиги келиб чиқиши, ернинг ҳосилдорлиги камайиши кузатилишига шоҳид бўларсиз, эҳтимол. Ёки сувсизликдан мутлоқ қурғоқчиликка айланиб, ўша ерларни шўр боса бошлайди. Одамнинг қон томирларини ҳам шунга таққослаш ўринлидир. Дарё - баайни шоҳ томири бўлса, ариқ юрак қон-томирлари демакдир. Демакки, инсон вужуди ҳам ер каби тирик, табиий манбадир. Модомики, биз танани тозаламасдан олдин даволаш жараёнини бошласак, натижа тўлиқ равишда ўз ифодасини топмаслиги аниқ.\nЯна бир бошқа мисол келтирсам. Билагингизга резина кийдиринг ёки боғланг. Қон айланиши қисилиб, бармоқлар фаолияти сусаяди ва ўша жойда шиш ҳосил бўлади.\nФараз қилинг, касаллигимиз сабабли шифокорга мурожаат қилдик ва таҳлилу ташхисга кўра, жигар, буйрак ёки ўт пуфагида тош ё тузлар борлиги аниқланди. Энди шу унсурларни қўлингиздаги резина деб тасаввур қилсак, қисилиб, шишиб, ҳаракати сусаётган бармоқларни сизнинг ички аъзоларингизга қиёсласак бўлади. Ички аъзолар фаолияти бузилиши сабабли танадаги аъзолар касалланиши, чунончи, кўз хиралашиши, қулоқнинг оғирлашишидан тортиб, қон босими ошишигача сабабчи омил бўлади. Шунинг учун, дастлаб, ҳар бир касалликни чуқур ўрганиб чиқмасдан туриб, унга таъсир ўтказиб бўлмайди. Бугунги кунда саратон дея ваҳимали тус олаётган иллатнинг ҳам келиб чиқиш сабабларидан бири шунда. Шунингдек, инсон вужуди турли мижозларга бўлиниши, айнан мижозга қараб муолажа қилиш ҳам энг муҳим омилдир. Аммо шуни унутмаслигимиз керакки, инсон соғлигининг энг муҳим гарови - тўғри овқатланиш ва вақтида дам олишдир.\nСуҳбатимиз жараёнида, аслида оддийдек бўлиб кўринган, бироқ бунинг асоратларидан келиб чиқаётган оғир хасталикларни ҳам даволашда олима аёлнинг ўз иш услуби борлигига амин бўлдик. Опанинг олдига қўйган мақсади - замонавий тиббиёт соҳасини табобат илмига уйғунлаштириб, Ўзбекистонда замонавий медицина мавқеини оширишга ўз ҳиссасини қўшиш ва юртдошларимиз даволангани чет элларга эмас, балки чет элликлар тарихдан маданияти ва илм ўчоғи буюк бўлган Ўзбекистонимизга келиб даволаниб кетишларига имкон яратишдир.\nШунингдек, яқинда "Ассалом, Ўзбекистон" кўрсатуви орқали Шоҳида Султонованинг бошқа қирраларини ҳам билиб олдик.\n- Сизнинг биолог табибликдан ташқари, рассом, дизайнер, шоира ва рассом, қолаверса, ЎзЛидеп партияси фаоли ва бошқа вазифангиз бўлатуриб, бу ишларга қандай улгурасиз? Ҳаммасини эплашда қийналиб қолмаяпсизми?\n- Менинг асосий мақсадим, аввало, халқимизнинг фаровонлиги ва истиқболи йўлида ўз ҳиссамни қўшиш. Инсонлар соғлигидан тортиб, юрт фаровонлиги йўлида Президентимиз - Шавкат Миромонович Мирзиёевнинг тинимсиз, шиддатли ҳаракатларини кўриб, юртимизнинг ҳар бир ватансевар фуқароси бу вазифаларга ўз ҳиссасини қўшишига имкон яратилди. Шундай экан, бу тинч юртимиз истиқболида кечаю –кундуз меҳнат қилсак арзийди.\nМен албатта, ҳар бир вақтимни олдиндан режалаштириб оламан. Сиз айтган бошқа билимларим ҳаммаси уйғунлашиб, ҳар бир ишимни пухта бажаришга имкон беради. Атрофимдаги фидойи, ватанпарвар инсонларнинг ҳаракатларини кўриб, куч ва шижоатим янада ортади.\n- Авлодингизда шифокор ё табиблар ўтганми? Тиббиётга қачондан бери қизиқа бошлагансиз?\n- Ҳа бобом жуда кучли табиб бўлган экан. Энам раҳматли ҳам гиёҳлар билан муолажа қилар эди. Онамнинг миллати уйғур. Она авлодимда шифокору табиблар кўп бўлганлиги сабабли, болалагимдан медицинага қизиққанман. Лекин афсуски, врач бўлолмадим. Аммо Андижон давлат Университетини биология факультетини тамомладим. 1990 йил катта қизим сариқ касал бўлиб қолганди ва касаллик оғир кечган. Ўшанда қизим бир табиб чолнинг дориси билан шифо топган эди. Шу сабабли табобатга қизиқишим ортди. Доривор гиёҳларни ўрганишга 1980 йилларда-ёқ, яъни мактабда ўқиб юрган вақтларимдан қизиққанман ва табобатга оид китобларни мутолаа қилганман.\n- Профессор унвонини қайси илмий йўналиш бўйича ва нечанчи йили олгансиз?\n- Бу илмий ишим 2006 йили "Доривор гиёҳлар ва уларнинг хусусиятлари" мавзусидаги диплом ишим сабабли бошланган. Бу соҳани чуқур ва мукаммал ўрганишга астойдил киришдим. Ўша йили Москва шаҳрига бориб, у ерда ҳам "Народная медицина", яъни халқ табобати йўналишларини ўргандим. У ерда кўпгина олим ва мутахассислар билан бирга ишладим.\n2013 йил Ўзбекистонга қайтиб келиб, мазкур соҳа бўйича илмий изланишларда бўлдим. 2016 йили "Антик дунё" Халқаро Илмий Академиясининг Профессор унвони ҳамда ордени билан тақдирландим. Шунингдек, Академиянинг табиблик фаолиятимни тасдиқловчи гувоҳномаси ҳамда сертификатига эга бўлдим. Бугунги кунда "Қадимий ноананавий табобат сирларини қайта тиклаш ва ҳаётга татбиқ қилиш, тупроқ таркибидаги доривор ҳусусиятлар " мавзусидаги илмий ишимни бошлаб, Республика кимё олимлари билан ҳамкорликда иш олиб бормоқдамиз.\n- Яқинда китобингиз тақдимоти бўлиб ўтган эди. Шу бугунгача нечта китобларингиз чиқди ва улар қайси мавзуларни ўз ичига қамраб олган?\n- Илк китобим "Тафаккур қаноти" нашриётида чоп этилган "Меҳрим чашмаси" номли шеърий тўпламим.\nИккинчи китобим ҳам шеърий тўплам бўлиб, "Мен ўзбек онаси" деб номланган.\nЯна илмий ишларим асосида "Қадимий ноанаънавий табобат сирлари" дея аталган китобим ҳам таҳлил ва таҳрир қилиниб, нашрга таёрланмоқда. Унда асосан, табобат сирлари ва йўқолиб бораётган анъанавий усулларни замонавий медицинада қўллаш ҳамда такомиллаштириш тўғрисида фикрларимни илмий асосда муфассал баён қилганман .\nМосква шаҳрида илмий иш билан бир қаторда тадбиркорлик билан ҳам шуғулланиб, хусусий "Домашний уют" корхонасини очганман. У ерда ижобий ютуқларга эришиб, Халқаро кўргазмаларда ҳам иштирок этишга, Мақтов ёрлиқлари ҳамда мукофотлар олишга муваффақ бўлганман. Россия матбуотида ўзбек тадбиркор сифатида олиб борган ишларим ёритилган..\n2013 йил Андижонда "Ҳамкор Стимул Сервис" МЧЖни ташкил қилиб, "Ташаббус" кўригининг энг яхши инновацион ғоя номинацияси учун танлов ғолиби бўлганман.\n- Оилангиз ҳақида маълумот бериб ўтсангиз. Фарзандларингиздан бирортаси Сизнинг фаолиятингизни давом эттиришаяптими?\n- Дадам Ўзбекистонда хизмат кўрсатган маориф аълочиси Рахимберди Султонов 1997 йил вафот этган. Онам Артикова Хайринисо нафақадаги собиқ шифокор. Турмуш ўртоғим 2000 йили вафот этган. Иккита қизим бор. Каттаси архитектор, оилали, уч нафар фарзанди бор. Кичик қизим банк соҳасида коллежни битириб, ҳозирда Москва шаҳридаги ишимни давом эттирмоқда. У ҳам турмушга чиққан, икки нафар фарзанди бор.\n- Мароқли ва мазмунли суҳбатингиз учун ташаккур! Илмий ишларингиз ва ижодингизга омад тилаб қоламиз. Веб сайтимиз мухлислари ва фойдаланувчиларига тилакларингиз?\n- Аввало, юртимиз доимо ҳозиргидек тинч бўлсин. Ҳамиша юксакларга интилиб яшайлик. Бизнинг Ўзбек халқимиз азалдан ўз номи билан ўзи ўзига бек халқ бўлиб келган. Ҳаммамиз имкон қадар янгиликларга ва тараққиётга интилиб яшайлик . Барчага улкан зафарлар ва юксак марраларни тилайман!\nЧоп этилган: 6-10-2017, 23:54


«Толибон» Панжширдаги қаршилик етакчисини йўқ қилмоқчи - EFFECT.UZ\n“Толибон” радикал гуруҳи Панжширдаги Афғонистон қаршилик фронти раҳбари Аҳмад Масъудни йўқ қилишни режалаштирмоқда ва улар қаршилик вакиллари билан музокара ўтказишмайди. Бу ҳақида Афғонистоннинг Тожикистондаги элчиси Муҳаммад Зоҳир РИА Новостига маълум қилган.\n“Толибон” ҳеч қачон улар (қаршилик кучлари) билан музокара ўтказмайди, Улар сиёсатчилар эмас, балки уч йил олдин дунёнинг кўплаб мамлакатларида тақиқланган ташкилотлар рўйхатида бўлган террорчилардир”, – дейди дипломат.\nАгбарнинг сўзларига кўра, толиблар такаббур ва тажовузкор, уларнинг мақсади қаршиликлар раҳбарларини йўқ қилишдир.\n“Уларнинг мақсади бутун Афғонистонни тиз чўктириш. Улар Доҳа музокараларида ҳеч қандай шартларга рози эмаслар. Уларнинг мақсади қаршиликлар раҳбарларини, айниқса, Аҳмад Масъудни йўқ қилишдир”, – дейди элчи.\nАввалроқ, Аҳмад Масъуд агар “Толибон” фуқароларнинг эркинлиги ва тенглигини таъминлаб, Афғонистонда инклюзив ҳукумат тузса, фаолиятини тўхтатишини айтган эди. Унинг қўшимча қилишича, акс ҳолда вилоятда толиблар билан қарама-қаршилик давом этади.\nЭслатиб ўтамиз, 15 август куни “Толибон” радикал ҳаракати бутун Афғонистон ҳудудида назорат ўрнатганлиги эълон қилди. Ўша куни мамлакат пойтахти Кобул ҳам толиблар назоратига ўтган.


Ўзбекистон термасини 4 карра Жаҳон чемпионига...\n02.12.2019 22:18 0 9919\nЎзбек спорти фидойиларидан бири, мамлакатимиз ногирон-ампутантлар жамоасини жаҳоннинг энг кучли термасига айлантирган инсон Рустам Қориев 68 ёшида оламдан ўтди. Бу ҳақда Жисмоний тарбия ва спорт вазирлиги хабарига таяниб хабар қилмоқда.\nРустам Қориев 1951 йил 15 январда Сурхондарё вилоятида туғилган. Ўрта мактабни тугатгач, ҳарбий сифатида фаолият олиб борган ва капитан даражасигача кўтарилган.\n1988 йилда эса Афғонистондаги жангларда жароҳатланиб, ногирон бўлиб қайтган собиқ ҳарбийлардан иборат «Матонат» ногирон-ампутантлар жамоасини тузади. 1998 йилда жамоанинг номи «Байналминал»га ўзгартирилди.\nШу вақт давомида «Байналминал» жамоаси 11 карра Россия очиқ чемпионати ғолиби, кўп бора «Рождество кубоги», икки карра МДҲ кубоги соҳибига айланган. Бундан ташқари, асосини «Байналминал» жамоаси аъзолари ташкил этган Ўзбекистон терма жамоаси 4 карра жаҳон чемпионати ғолиблигини қўлга киритади.\nРустам Қориев мамлакатда ногирон-ампутантлар спортини ривожлантириш йўлидаги хизматлари учун «Дўстлик» ордени ва қатор мукофотлар билан тақдирланган.\n«Xabar.uz» таҳририяти жамоаси марҳумнинг оила аъзолари ва яқинларига ҳамдардлик билдиради.\nжаҳон чемпиони таъзия Рустам Қориев ногирон-ампутантлар\nМаданият 29/05, 21:56\nЖамият 04/05, 19:57\nТошПТИ клиникаси бош шифокори вафот этди\nЖамият 19/04, 15:58\nПрезидент академик Абдуллаев вафоти муносабати билан таъзия билдирди


Энг юқори кўрсаткичга эришган сектор раҳбарлари автомобил билан тақдирланади\n00:29 18 Июн 2019\n12:03 09.01.2019 Ҳавола олиш\nСектор раҳбарлари фаолиятини баҳолаш тизими жорий этилади.\nТОШКЕНТ, 9 янв – Sputnik. Ҳудудларни комплекс ижтимоий-иқтисодий ривожлантириш бўйича секторлар фаолиятини янада такомиллаштиришга доир қўшимча чора-тадбирлар тўғрисидаги президент қарори қабул қилинди.\nҚарор билан Қорақалпоғистон Республикаси, вилоятлар, Тошкент шаҳар ҳамда туманлар (шаҳарлар) ҳудудларини комплекс ижтимоий-иқтисодий ривожлантириш бўйича секторлар штаби таркибига киритиладиган идора ва ташкилотларнинг намунавий рўйхати тасдиқланди.\nМазкур рўйхатга, ҳокимликлар, прокуратура, ички ишлар, солиқ, молия органлари ва бошқа бир қатор давлат идоралари киритилди.\nҲудудларни ижтимоий-иқтисодий ривожлантириш, иқтисодиёт тармоқлари ва ижтимоий соҳа аҳволини ўрганишнинг янги механизмларини жорий этиш бўйича комиссияга бир қатор қўшимча вазифалар юкланди.\nХусусан, Комиссия секторларнинг “туман (шаҳар) – вилоят – республика” тамойили асосида уларга амалий ва услубий ёрдам кўрсатиш ҳамда фаолиятини назорат қилиш бўйича ҳокимликлар, прокуратура, ички ишлар ва солиқ органларида вертикал бошқарув тизимини жорий этади.\n2019 йил 1 февралдан қуйидагилар жорий этилади:\n- секторлар штабига киритилган идора ва ташкилотларнинг ҳар бир сектор бўйича масъул ходимлари сектор раҳбари билан келишилган ҳолда бириктирилади ва алмаштирилади;\n- сектор раҳбари бошчилик қиладиган идорадан сектор штаби котиби сифатида алоҳида ходим бириктирилади;\n- туманлар (шаҳарлар) секторлари раҳбарлари ҳафтада камида бир маротаба, ҳудудий сектор раҳбарлари эса ойда камида икки маротаба жойларга чиққан ҳолда қабуллар ўтказади.\n2019 йил 1 апрелдан республика бўйича ягона электрон ахборот тизими жорий этилади.\nМазкур электрон тизимга уйма-уй юриш, ўтказилган суҳбатлар, келиб тушган мурожаатлар натижасида аниқланган муаммолар ва уларнинг ҳал этилганлиги тўғрисидаги маълумотлар ҳамда бошқа маълумотлар киритилади.\nБарча секторлар раҳбарлари республика ахборот тизимига маълумотларнинг ўз вақтида ва тўлиқ киритиб борилиши учун шахсан масъулдир.\nБош прокуратура солиқ ва божхона органлари фаолияти устидан назоратни кучайтиради\nҚарорга мувофиқ, сектор раҳбарлари фаолиятини баҳолаш тизими жорий этилади ҳамда йил якунларига кўра юқори кўрсаткичларга эришган секторларни рағбатлантириш мақсадида “Энг намунали сектор”, “Энг ташаббускор сектор раҳбари”, “Энг фаол сектор штаби аъзоси” номинациялари бўйича республика танлови ўтказилади.\nБунда баҳолаш натижасига кўра, энг юқори кўрсаткичга эришган 2 нафар сектор раҳбари автотранспорт воситаси билан тақдирланади, секторлар фаолиятини намунали ташкил этган раҳбарлар ва унинг ишида фаол қатнашган бошқа штаб аъзолари қимматбаҳо совғалар билан мукофотланади.\nШу билан бирга, фаолияти самарасиз деб баҳоланган сектор раҳбарларига нисбатан эгаллаб турган лавозимидан озод этишгача бўлган интизомий жазо чоралари қўлланилади.


Навоий вилояти Навбаҳор тумани халқ таълими бўлими раҳбари қотиллик қурбони бўлди.\nНавоий вилояти Ички ишлар бош бошқармаси вилоят прокуратурасига таяниб, Kun.uz мухбирига Навбаҳор тумани халқ таълими бўлими раҳбари бўлган Мадина Атаниязова ўз турмуш ўртоғи томонидан ваҳшийларча ўлдирилгани ҳақида маълумот берди.\n«Дастлабки тергов ҳужжатларига кўра, 1976 йилда Навоий шаҳрида туғилган Ш.Р 2019 йил 6 сентябрь куни соат тахминан 16:00ларда турмуш ўртоғи М.А. билан ўрталарида олдиндан бўлган ўзаро келишмовчилик замирида уни ўлдириш мақсадида унинг Навбаҳор тумани «Янгийўл» МФЙ, Мурувват кўчасидаги яшаш хонадонига келиб, ушбу хонадон ҳовлисига яширин равишда девор ошиб кирган. У М.А.нинг ётоқхонасига дераза орқали кириб, хонадаги кийим жавони ортига яширинган ва турмуш ўртоғи хонага киришини пойлаб ўтирган.\nШу куни соат тахминан 20:20ларда М.А. ишдан келиб, эгнидаги кийимларини алмаштириш мақсадида ётоқхонасига кирган вақтида Ш.Р. хонадаги кийим жавони ортидан чиқиб, М.А.га қўлидаги ошхона пичоғи билан ҳужум қилган. Бўйин, кўкрак қафаси ва қорин соҳаларига қўлидаги ошхона пичоғини бир неча марта санчиб олиб, унга ўткир кесувчи-санчувчи оғир жароҳатлар етказиб, ҳодиса жойидан яширинган. М.А. олган тан жароҳатларидан ички ва ташқи қон кетиши натижасида воқеа жойида вафот этган.\nЖиноят иши бўйича Ш.Р. Жиноят кодексининг 97-моддаси 1-қисмида назарда тутилган қасддан одам ўлдириш жиноятини содир қилганликда гумон қилинувчи тариқасида ишда иштирок этишга жалб қилиниб, Жиноят-процессуал кодексининг 221-моддаси тартибида ушланган.\nҲозирда мазкур жиноят иши бўйича Навоий вилоят прокуратураси ўта оғир жиноятларни тергов қилиш бўлими томонидан тергов ҳаракатлари олиб борилмоқда», дейилади Навоий вилояти Ички ишлар бош бошқармаси хабарида.


Ўзбекистон Республикаси Инвестициялар ва ташқи савдо вазирлиги ҳузуридаги Экспортни ривожлантириш агентлиги, «Ўзтўқимачиликсаноат», «Ўзбекипаксаноат», «Ўзчармсаноат» ва «Ҳунарманд» уюшмалари вакилларидан иборат Ўзбекистон делегацияси «Pure Origin & Pure London 2020» халқаро мода кўргазмасида иштирок этиш мақсадида Буюк Британияда бўлиб турибди, деб хабар бермоқда «Дунё» АА мухбири.\n«Pure Origin & Pure London 2020» замонавий урфдаги кийимлар ва улар жиҳозлари савдоси бўйича йирик тадбирлардан биридир. Йилида икки бор — февраль ва июль ойларида ўтказиладиган халқаро тадбирда 700 дан ортиқ бренд ва дизайнер ўз маҳсулотларини намойиш этади.\nЎтган йилги кўргазмада «Ўзтўқимачиликсаноат» уюшмаси ва бир қатор маҳаллий тўқимачилик компаниялари вакилларидан иборат мамлакатимиз делегацияси иштирок этган эди. Унда Наманган вилоятидаги «Vakkoni Collection» компанияси ва «The Notting Hill Gate Shopping Bag» дўкони ўртасида ҳар ойда 10 минг донадан Ўзбекистон пахтасидан тайёрланган кийимларни Британияга етказиб бўйича шартнома имзоланганди.\nБу йилги «Pure Origin & Pure London 2020» кўргазмасида мингдан ортиқ британиялик ва халқаро брендларнинг энг яхши кийим-кечак, поябзал ва жиҳозлари тақдим этилган.\nКўргазмада Ўзбекистон тўқимачилик ва тикувчилик корхоналари маҳсулотлари иштирокчиларда катта қизиқиш уйғотмоқда. У биринчи навбатда табиийлиги ва атроф-муҳитга нисбатан уйғунлиги билан ажралиб туради. Бугунги кунда мода оламида нафақат кийимнинг умумий услуби, балки у қандай матодан тайёрланиши ҳам жуда муҳим.\nТадбирда мамлакатимизнинг тўқимачилик ва чарм саноатидаги савдо-иқтисодий, экспорт ва сармоявий салоҳиятига бағишланган видеофильм намойиш этилди.\nКўргазма доирасида мамлакатимиз делегацияси Халқаро чарм маҳсулотлари ишлаб чиқарувчилари кенгаши ва Буюк Британия Чарм маҳсулотлари федерацияси бош котиби Пол Пирсон билан самарали музокаралар ўтказди. Ҳамкор томон Ўзбекистон чарм маҳсулотларини Британия бозорига олиб киришга тайёр эканини билдирди.\nХалқаро брендларнинг мамлакатимиз юқори сифатли чарм хомашёсига бўлган талабини инобатга олиб, Ўзбекистонда замонавий чарм буюмлар ишлаб чиқариш бўйича инвестиция лойиҳаларини амалга ошириш, уларни халқаро бозорга олиб чиқиш имкониятлари муҳокама қилинди..\nКўргазма доирасида мамлакатимизнинг Лондондаги элчихонаси кўмагида Ўзбекистон делегацияси билан Буюк Британия ва Европа давлатларининг салоҳиятли импортчилари, улгуржи савдо вакиллари, дизайнерлари ўртасида музокаралар ташкил қилинди.\n«Westmark Retail Ltd», «Moje Fit, Splitit», «SIPPO», «Caprice», «Extras Group», «Alpe», «The Leather Mob», «Smiling Faces UK», «Jenttman» каби компаниялар вакиллари билан учрашувларда ўзаро манфаатли ҳамкорлик алоқаларини ўрнатиш имкониятлари ўрганилмоқда.


Каримов учинчи муддатга сайланмоқдами? - BBC O'zbek\nОҲҲТнинг чекланган миссияси Ўзбекистондаги президентлик сайловига доир янги ҳисоботини эълон қилган.\nУнга кўра, Ўзбекистон ҳукумати Ислом Каримов номзоди нега Конституцияга зид равишда яна президентликка қўйилгани тўғрисида биринчи бор изоҳ берган.\n"Конституцияда бир шахснинг икки муддатдан ортиқ президентликка сайланишини чеклаган бўлса-да, жорий президент Конституция амал қилаётган даврдан бери учинчи муддатга сайланмоқда", деб қайд этган расмийлар.\nЎзбекистон Марказий Сайлов комиссияси билдиришича, кимнинг номзодини илгари суриш сиёсий партиялар хоҳиши ва қарори бўлиб, сайлов комиссияси фақат ҳужжатларни қонунчилик талаблари асосида кўриб чиқади.\nШунингдек, расмийларнинг кузатувчилар гуруҳига аниқлик киритишларича, "муддат" аниқ йилларни назарда тутади ва олдинги президентлик муддати етти йилни ташкил қилган, ҳозиргиси эса ундан фарқ қилиб беш йилдир. Шу боисдан келтирилган муддатлар икки кетма-кетликни англатмайди.\nҲисоботда шунингдек, феврал ва март ойларида бир гуруҳ ўзбекистонлик фаоллар Конституцион маҳкама, Бош Прокуратура, Сенат ва Марказий Сайлов қўмитасига мурожаат қилиб, Ислом Каримов номзодини рўйхатга олиш қонунга зидлиги айтишган. Бироқ ҳанузгача фуқароларнинг аризаларига бирор бир расмий изоҳ берилмагани келтирилади.\nЎзбекистоннинг амалдаги Конституцияси 1992 йилда қабул қилинган. Ислом Каримов 1989 йилдан ҳокимият тепасида ўтирибди. 2002 йилда ўтказилган референдумда Каримовнинг президентлик муддати беш йилдан етти йилга узайтирилган. Бироқ 2011 йилда Ислом Каримов ташаббуси билан президентлик муддати беш йил деб қисқартиришга келишилган. Шу тариқа Ислом Каримовнинг ҳокимиятда яна қолишини изоҳлаш учун сабаб топилган.\nАйни пайтда Оврўпода Хавсизлик ва Ҳамкорлик Ташкилоти кузатувчилар гуруҳи президентлик муддатини етти йилдан беш йилга ўзгартирилишини ноқонуний эканини таъкидлаган. "Референдум ҳақида" қонуннинг 1- моддасига биноан, "референдум орқали қабул қилинган қарор" олий юридик кучга эга бўлиб, уни фақат референдум орқали бекор қилиш керак бўлади.\nБундан ташқари Ўзбекистон Конституциясининг 90 моддаси бир шахснинг икки муддатдан ортиқ президентликка сайланишини қатъиян таъқиқлайди.\nҲеч бир ноодатий натижалар кутилмаётган 29 мартда ўтадиган президентлик сайловлари Ислом Каримовнинг тўртинчи муддати ҳисобланади.\nПрезидентлик сайловларини кузатиш учун Ўзбекистонга 400 халқаро кузатувчи ташриф буюриши айтилган.\nБироқ кузатувчиларда хоҳлаган сайлов участкаларида овоз беришни эркин ҳолда кузатиш ҳуқуқи йўқ.\nПрезидент Каримов “Ўзбекистон” телеканалида кўриниш берди


Инсоннинг тарбияси унинг неврозга учрамаслигига катта таъсир кўрсатади » Ўзбекистон янгиликлари – Zamin.uz\n09 июнь 2018, 11:58\nСаломатлик – бебаҳо бойлик. У ягона, шу билан бирга унга зарба берадиган касалликларнинг эса сон-саноғи йўқ. Невроз касалликлари ана шу дардлардан бири ҳисобланади. Бугунги суҳбатдошимиз Тошкент врачлар малакасини ошириш институти Неврология кафедрасининг мудири, тиббиёт фанлари доктори, профессор Бахтиёр Ғафуровнинг тавсия ва маслаҳатлари ҳеч биримизни бефарқ қолдирмайди, деб ўйлаймиз.\n— Сабабсиз натижа бўлмайди, дейди донишмандлар. Албатта, бирор хасталикнинг келиб чиқишига ҳам турли омиллар таъсир кўрсатади. Шу маънода асаб касалликларининг пайдо бўлишига нималар сабаб бўлади, деб ҳисоблайсиз?\n— Маълумки, кўплаб касалликлар 2 турли: ирсиятга боғлиқ ҳолда ва турмуш давомида орттирилган бўлиши мумкин. Асаб касалликлари ҳам худди шу асосларда пайдо бўлади. Шуни таъкидлаш жоизки, мавжуд ирсий касалликларнинг қарийб етмиш фоизи асаб хасталиклари ҳисобланади. Бунда асосий омил сифатида қариндошлар орасидаги никоҳни келтириш мумкин.\nИнсон ҳаёти давомида турли вазиятларга тушиши, ҳар хил воқеа-ҳодисаларни бошидан ўтказиши мумкин. Хурсандчилик дамларида ҳам, ғам-ташвишга дучор бўлганида ҳам ўзининг руҳиятини бошқара олган одам иродали саналади. Ирода инсонни асаб хасталикларидан асрай олади.\nБиринчидан, шахснинг ички дунёси унинг ҳаётида муҳим роль ўйнайди. Айтмоқчи бўлганимиз, Аллоҳ томонидан инъом этилган ўзига хос феъл-атвор кишиларни турли касалликларга гирифтор этади ёки мутлақо дарддан йироқда сақлайди. Табиатан вазмин, кенг феълли одамлар ҳар нарсага асабларини бузишмайди, натижада улардаги асаб тизими бир меъёрда фаолият кўрсатаверади. Аксинча, феъли тор, енгил табиатли одамлар ҳаётнинг майда ташвишларига дуч келганда ҳам жиғибийрон бўлаверишади. Шунинг учун бундай кишиларда хасталикларга мойиллик кучли бўлади.\nИккинчидан, кучли руҳий зўриқиш, тасодифий воқеа-ҳодисалар натижасида тушкунликка тушиб қолиш ҳам асаб касалликларига олиб келади. Қолаверса, энг асосий омиллардан бири сифатида инсон тарбиясини айтиб ўтган бўлардим. Зотан, киши кенг дунёқараш ва тугал маданият эгаси бўлса, у ўзини ҳар қандай вазиятда идора қила олади. Демакки, инсоннинг маданияти, тарбияси ҳам унинг неврозга учрамаслигига катта таъсир кўрсатади.\nЭътибор берган бўлсангиз, ҳаётда шундай инсонлар борки, бўлар-бўлмасга ўз феъл-атворини намоён этаверади. Майда-чуйда гап-сўзлардан ҳам жанжал чиқаравериш, жамоат жойларида ҳадеб асабийлашиш ва бу билан бошқаларнинг ҳам кайфиятига салбий таъсир ўтказишни асаб касалликлари билан эмас, тарбиясизлик деб баҳолаш керак, назаримда. Чунки ўзининг “Мен”ига эгалик қила оладиган одам асабини ҳам асрай олади, ўзини бошқара олмайдиган одам нафақат ўз соғлигидан, балки атрофдагиларининг ҳурматидан ҳам мосуво бўлишлари бор гап.\n— Чиндан ҳам, ота-боболаримиз фарзанд тарбиясига «ё ҳаёт, ё мамот» масаласи даражасида қарашганида ҳам улкан маъно бор. Сиз мутахассис сифатида ёш авлодни асаб касалликларидан асраш учун қандай тавсиялар берасиз?\n— Энг аввало, фарзандини ҳар томонлама баркамол қилиб вояга етказишни орзу қиладиган ота-она боласи билан муносабатда меъёрни унутмаслиги керак. Яъни, фарзандларимизни меҳнаткаш қилиб тарбиялаши, уларни ўзи фойдаланаётган неъматларнинг қадрига етишга ўргатиши муҳим аҳамият касб этади. Нега оилада ёлғиз фарзандлар асаби нозик бўлиб улғаяди? Чунки улар болалигиданоқ ҳаддан ортиқ эътибор ва меҳрибончиликка ўрганишган. Бундай одамлар ҳаётнинг арзимаган зарбасига учрашганида ҳам толиқиб қолишлари мумкин. Ёки, аксинча, кўп фарзандли оилаларда ҳам баъзи болалар неврозга учрашлари кузатилади. Чунки уларга эътибор етишмайди. Шу боис фарзанд тарбиясида меъёрни сақлаш, болаларимизни рағбатлантириш баробарида уларни мустақил ҳаётга ўргатиб бориш лозим. Ёшлигидан ҳаётдаги воқеа-ҳодисаларга реал баҳо беришни ўрганиб борган инсон турмушнинг энг оғир дамларида ҳам эсанкираб қолмайди.\nЯна бир гап. Оиладаги носоғлом муҳит болаларда асаб касалликларининг келиб чиқишига сабаб бўлиши мумкин. Ота ва она орасидаги даҳанаки жанглар ёки улардан бировининг хўрланиши бола асабига қаттиқ таъсир кўрсатади. Агар бу ҳолат муттасил давом этадиган бўлса, у оиладаги болаларнинг соғлом йигит ёки қиз бўлиб вояга етиши амри маҳол. Шунинг учун фарзанд тарбиялаётган ота-она, энг аввало, ўзаро муаммоларини ҳал этиб олишлари, уларнинг келишмовчиликлари мурғак гўдакларнинг ҳаётига таъсир ўтказишига йўл қўймасликлари лозим.\n— Маълумки, тутқаноқ узоқ вақтлардан бери давосиз дард сифатида баҳолаб келинган. Айтинг-чи, ҳозирги замонавий тиббиёт бу касалликка чалинган беморларни даволаш ва ундан бутунлай фориғ қилиш имкониятига эгами?\n— Ҳақиқатан ҳам, тутқаноқ жуда қадимий касаллик. У кўпроқ ирсий, генетик омиллар таъсирида пайдо бўлади. Ҳозирги кунда бутун дунё аҳолисининг 0,8 фоизида шу хасталик учрайди. Тўғри, узоқ йиллар давомида у давосиз касалликлар сирасига киритилган. Айрим тарихий манбаларда ўз даврининг буюк кишилари — Юлий Цезрь, Достоевский, Нобель, Ньютон каби машҳур инсонлар ҳам тутқаноқдан азият чекишгани қайд этилган. Бизнинг халқимиз орасида ҳам кўп йиллар давомида бу хасталикка учраган беморларнинг касаллиги жамоатчиликдан сир сақланган. Яна бир гап: бу беморлар узоқ вақт психиатрларга мурожаат қилиб келишган. Аммо бугунги кунга келиб одамлар бевосита невропотолог шифокорларга мурожаат қилишмоқда. Чунки бугунги кун тиббиётида бу беморларни дарддан халос қилиш йўллари топилган. Демакки, ҳозирги пайтда шифокор билан ҳамкорликда тутқаноқ касаллигидан фориғ бўлиш мумкин, деб бемалол айта оламиз.\n— Бахтиёр ака, сиз узоқ йиллардан буён невропотолог сифатида фаолият кўрсатмоқдасиз. Бугун ўз соҳангизга назар ташлаганингизда, нималар сизни ўйлантиради?\n— Мени юртимизда тиббиётнинг имкониятлари ва сифати ортиб бораётгани жуда қувонтиради. Таъбир жоиз бўлса, республикамизда тез тиббий ёрдам тизими ривожланаётгани ҳар қанча эътирофга лойиқ. Чунки айрим касалликлар борки, уларга чалинган беморларнинг ҳаётини сақлаб қолиш учун дақиқалар ва ҳатто сониялар ҳам катта аҳамият касб этади. Мисол учун, инсульт касалликлари, марказий асаб тизимининг ўткир яллиғланиши, тутқаноқнинг оғир турларида шошилинч ёрдам кўрсатиш жуда муҳим. Бугун тез тиббий ёрдам тизимининг кўмагида ана шундай касалликларни даволашда анча-мунча ютуқларга эришмоқдамиз. Тўғри, бу соҳада муаммолар ҳам йўқ эмас. Улар ҳам ўз ечимини топишига ишонамиз. Қолаверса, неврологик касалликларни аниқ ташхислашда комьпютер томографиясининг имкониятларидан фойдаланилаётгани ҳам даволаш самарасини янада оширмоқда.\nМени анчадан бери бир фикр ўйлантириб келади. Биламизки, тиббиётнинг асаб касалликлари соҳаси — кенг тармоқ. Бир мутахассиснинг ўзи барча йўналишлардан хабардор бўлиши, турли касалликлар билан оғриган беморларга ёрдам бериши лозим. Агар неврология соҳасининг ўзида ҳам тор мутахассисликлар ташкил этилса, бу кўрсатаётган тиббий хизматимизнинг сифати янада ошишига ижобий таъсир кўрсатарди. £олаверса, мия қон-томир касалликлари, ирсий касалликлар ва бошқа йўналишларда турли тиббий марказлар очилса, фойдадан холи бўлмас эди. Чунки бундай тиббий марказлар ўз доирасидаги беморларга профессионал эътибор қаратиб, уларни даволашнинг янгидан-янги усулларини ўзлаштирсалар, замонавий тиббиётдаги янгиликларни ўз ишига жорий қилсалар, ўйлайманки, аҳолига кўрсатаётган тиббий хизматимизнинг сифати янада ортар эди.\nЯнгиликлар » Тиббиёт » Инсоннинг тарбияси унинг неврозга учрамаслигига катта таъсир кўрсатади\n15:58 Ҳаёт пушаймон қилиш учун жуда қисқа...\n15:36 Бастакор Анор Назаров бугун оламдан кўз юмди\n15:32 «Алп Жамол банк» эгаси Ўзбекистонга қайтди (видео)\n15:15 Ўзбекистонда «Facebook» ва «YouTube» яна ўчириб қўйилди\n14:53 Чекка қишлоқлар аҳолисига ҳам замонавий автотранспорт хизмати кўрсатилади\n14:08 Пенсиялар қандай қилиб қайтадан ҳисоблаб чиқилади?\n13:45 Фазлиддин Ғоибназаров: "Жангга ҳар томонлама тайёрман"\n13:23 Паспортлар ўрнига ID-карталар жорий этилиши 2021 йилгача узайтирилди\n13:00 GM Uzbekistan: Яна бир автосалон раҳбари ишдан олинди\n12:36 Нега тишлар кўпроқ қиш кунлари безовта қилади?\n12:13 Бир кунга Ўзбекистонда интернет блокланиши қарийб 32 млн долларга тушади\n08:57 Олимлар саратон касаллигидан ҳимояланишнинг асосий усулларини айтишди\n13:14 Олимлар xотиранинг маълум бир қисмини ўчириб ташлаш усулини топдилар\n15:38 Терлаш қандай касалликдан далолат беради?\n13:04 Ҳақиқатан ҳам ёғлар зарарлими? Ёлғонларни фош қиламиз\n21:40 Олимлар: касалликларнинг 40 фоизи асабдан\nҲарбий учувчилар Ўзбекистонни қандай қилиб очарчилик хавфидан қутқарган эди?\nПенсиялар қандай қилиб қайтадан ҳисоблаб чиқилади?\nПаспортлар ўрнига ID-карталар жорий этилиши 2021 йилгача узайтирилди\nВалютани ноқонуний равишда олиш ёки ўтказганлик учун жарималар оширилди\nТрамп: "Тез кунларда демократлар АҚШ аҳолиси учун "жиноий партия"га айланади"\nФазлиддин Ғоибназаров: "Жангга ҳар томонлама тайёрман"\nАвстралия термаси Сурияни мусобақадан чиқариб юборди\nОсиё Кубоги. Бугунги ўйинлар анонси билан танишинг\nЖаҳонгир Меҳмонов: "Навбаҳор" билан чемпион бўлмоқчиман\nИталия кубоги 1/4 финалга қуръа ташланди\nТерма жамоамизнинг Осиё кубогидаги иштироки Даврон Файзиев нигоҳида\nОсиё Кубоги. БАА ва Тайланд плей-оффда, Ҳиндистон мусобақа билан хайрлашди\n"Тўнғиз йили" тавсиялари: “Жавзо” буржи вакиллари учун (22 май – 21 июнь)\nЮрагингиз соғлом эканини қандай текшириш мумкин?


Обама Москвага отланмоқда\n07 май 2021, Тошкент вақти: 00:18\nКеласи ҳафтада Москвага илк бор сафар қилишни режалаштирган президент Барак Обама Россияни “эски Совуқ уруш ёндошувлари”дан воз кечишга чақириш ниятида.\nThe Associated Press ахборот агентлигига интевью берган президент Обама бу мулоҳазани Россиянинг собиқ президенти ва айни пайтда мамлакат бош вазири Владимир Путинга ҳам етказмоқчи бўлаётганини айтди.\nОбаманинг таъкидича, Россия сиёсатига ўз таъсирини ўтказиб келаётган Путин айрим масалаларни эскича усулда ҳал этишга уринади. “Ана шундай Совуқ уруш ёндошувларидан воз кечиш керак”, деб ҳисоблайди Барак Обама.\nАҚШ президенти Барак Обама 6 июл куни давлат раҳбари сифатида илк бор Россияга сафар қилади.


Бешта солиқ – ҳисоблаш, тўлаш, ҳисобот топшириш тартиби | NORMA.UZ\n«Norma» ПРМ Н.Мадраимованинг «Бешта солиқ – ҳисоблаш, тўлаш, ҳисобот топшириш тартиби» курсига сизни таклиф қилади.\nБошланиш санаси: 2019 йил 13 март. Дарс кунлари: 13, 19, 26, 29, 30 март.\nКурс унинг иштирокчиларига собиқ ЯСТ тўловчилари учун қуйидаги «янги» солиқларни ҳисоблаш ва тўлашнинг энг муҳим қоидалари билан танишиш имконини беради:\nресурс солиқлари – мол-мулк, ер ва сувдан фойдаланганлик учун.\nКурсда иштирокчилар қуйидагиларни ўрганадилар:\nпеня ва жарималарга тушиб қолмасдан солиқларни тўғри тўлаш;\nҳисоб-китоблар ва ҳисобот шаклларини тўғри тўлдириш;\nбюджетга тўланадиган суммаларни оптималлаштириш.\nЎқув курслари Ўзбекистонда ягона бўлган солиқларга доир онлайн дастурларни қўллаган ҳолда олиб борилади, бу орқали амалий тестлар ва вазифалар ёрдамида солиқ солишнинг барча қоидаларини ўзлаштириш мумкин бўлади.\nТренинг якунлари бўйича иштирокчилар электрон шаклда тарқатма материаллар – Норма экспертлари томонидан тайёрланган ўзига хос солиқ навигаторини қўлга киритадилар, кўп учрайдиган саволларга жавоб оладилар.\nБу ерда ёзилиш мумкин.


Байрамали Юсупов ҳозирча Россиядан Ўзбекистонга экстрадиция қилинмайдиган бўлди\n25 июн 2022, Тошкент вақти: 19:34\nЎзбекистонлик Байрамали Юсуповнинг уни ўз юртига экстрадиция қилиш тўғрисида Россия Бош прокуратураси чиқарган қарор юзасидан ёзган шикоят аризаси 21 июль куни Россия Олий Судида кўриб чиқилди.\nСуд мажлисида иштирок этган мухбиримизга кўра¸ Россия Олий маҳкамаси¸томонларни эшитиб кўриб Байрамали Юсупов ишини қайта кўриб чиқиш учун Тюмен вилоят судига юборган. Айни пайтда Байрамали Юсупов суд ҳукм чиқаргунича Ўзбекистонга эктрадиция қилинмаслиги айтилган.\nБ.Юсупов Ўзбекистон ҳукумати талаби билан 2005 йилнинг 31 августида Россия хавфсизлик кучлари томонидан ҳибсга олинган бўлиб, 11 ойдан буён Тюмень тергов изоляторида сақланмоқда. Б.Юсупов ўзига қочқинлик мақоми беришни рад этгани учун Тюмень миграция хизматини судга берган, туман ва вилоят судларида бу иш унинг фойдасига ҳал бўлмаган эди.\nРоссиялик ҳуқуқ ҳимоячилари Байрамали Юсупов иши борасидаги ҳужжатлар Страсбургдаги халқаро судга ҳам юборилганини айтишади.\nМосквадаги “Фуқаровий кўмак” қўмитасининг марказий осиёлик сиёсий қочқинларга кўмак бериш дастури раҳбари Елена Рябинина бу хабарни тасдиқлаб, Б.Юсупов иши Страсбургдаги халқаро судда ҳам кўриб чиқилажагини маълум қилди.\n“Б.Юсупов Бош прокуратурадан олган билдирувнома Страсбург судига жўнатилди. Шунингдек, Байрамали Юсуповнинг шикоят аризалари ҳам талаб этилган эди. Ҳозирда бу ҳужжатларнинг барчаси жўнатилган”, - деди Е.Рябинина.\nЎзбекистон фуқароси Байрамали Юсупов 1979 йилда Қашқадарё вилоятининг Қарши туманида туғилган.\n“Мемориал” маркази маълумотига кўра, у 1999 йилда Самарқанд давлат университетининг иқтисод факультетида ўқиб юрган кезлари Самарқанд вилояти ички ишлар ва миллий хавфсизлик бошқармаларига чақиртирилиб, сўроқ қилинган ва уларнинг тазйиқларига учраган. Улар ётоқхонасидан исломий китоблар топилган Байрамалидан ваҳҳобийлик оқими аъзоси сифатида ислом давлати қуриш истагида эканини тан олишни талаб этган. 1999 йил мартда Б.Юсупов университетдан ҳайдалган ва 2003 йилнинг апрелигача туркларнинг Тошкентдаги “Бурсел” қурилиш компаниясида ишлаб келган. Бироқ милиция ходимлари уни суриштириб, уйига бир неча бор келганидан сўнг яна қийноққа солинишдан қўрқиб Россияга кетган.\nБ.Юсупов 2003 йил ноябрдан буён Тюмень вилоятида қурилиш соҳасида фаолият юритувчи Россия – Туркия қўшма корхонасида ишлаётган эди.\n2005 йил 23 январда Қарши тумани ички ишлар бўлими Б.Юсуповга нисбатан қидирув эълон қилган ва у ўша йилнинг 31 августида Тюменда ҳибсга олинган.\nЎзбекистон томони Б.Юсуповни конституциявий тузумга тажовуз қилиш, тақиқланган ташкилотларга аъзолик, чет элга қонунга хилоф равишда чиқиш каби жиноятларда гумон қиляпти.


Эркин микрофон - Биометрик паспортни қандай оламиз?\n17 сентябр куни Озодликка қўнғироқ қилган аксар ўзбекистонликлар 2010 йилдан бошлаб жорий этиладиган янги паспорт тизимига оид саволларига жавоб излашди.\nОзодликка Россиянинг Волгоград шаҳридан қўнғироқ қилган дастлабки суҳбатдошимиз Ўзбекистонда янги биометрик паспортга ўтилиши жараëнига оид кўпроқ маълумот излаëтганини айтади.\n- Менинг исмим Раҳим. Ҳозир паспортлар янгисига алмаштирилаяптию. Шунинг сабабини сўрамоқчи эдим. Нима сабабдан алмаштирилади? Биз бу ерда уч-тўрт йил ишламоқчи эдик. Уч-тўрт йилдан кейин бориб алмаштирсак¸ шунга бизнинг имкониятимиз борми ë йўқми шуни сўрамоқчи эдикда. Ўзбекистонга борсак¸ штраф соладими ëки йўқми шуни сўрамоқчи эдик, дейди Волгоград шаҳридан қўнғироқ қилган суҳбатдошимиз.\nПетербургда ишлаётган андижонлик Баҳодир акани ҳам ташвишга солаётган нарса Ўзбекистонда янги паспортга ўтилаётгани.\nБаҳодир ака: Биз Ленинграддан телефон қилаëтган эдик. Паспорт алмашармиш¸ деган гап бор экан. Бир-икки йил юрмоқчи эдикда биз бу ерда. Алмаштириш қанақа бўларкин кейин. Шунинг проблемасини ечмоқчи эдикда. Биз Россияда бир йилга "разрешение на работу" қилганмиз. Бир йилдан кейин бориб алмаштирсак бўладими ëки йўқми шуни билмоқчимиз.\nОзодлик: Россиядаги Ўзбекистон элчихонасига ëки консулхонасига мурожаат қилмадингизларми?\n- Уларга телефон қилсак олмаяптида. Биз боргани узоқда у. Биз ҳам бу ерда қийналганимиздан юрибмизда. Ўзбекистонда бола-чақамиз бор. Менинг иккита болам бор. Улар ҳар куни келинг¸ дейди. У ëққа борган билан иш йўқ. Иш бўлса ҳам пул бермайди. 15-20 минг пул беради. Ë унга етмайди¸ ë кийимга етмайди. Шунақа қийинчилик. Шундан қочиб шу ерда юрибмиз. Хотиним ҳар кун телефон қилсам “Қачон келасиз?” дейди. Бу ерда ҳар қалай 300-400 доллар топиб турибмиз. Ўшани жўнатаяпмиз¸ дейди Баҳодир ака.\nРоссияда ишлаётган яна бир суҳбатдош агар Ўзбекистонда янги паспортга ўтилса¸ эски паспортни Ўзбекистоннинг Москвадаги элчихонасидан алмаштирса бўладими¸ деб сўрайди.\n- Россияда Ўзбекистон паспортини алмаштирса бўладими? Агар алмаштириб бўлса¸ Ўзбекистонга бориб ўтирмасдикда. Россияда қолмоқчи эдикда. Бу ерда иш зўр. Яшаш яхши Ўзбекистондан кўра¸ дейди Россияда ишлаëтган бу суҳбатдош.\nЎзбекистонда янги намунадаги биометрик паспортларни жорий этиш тўғрисидаги президент фармони қабул қилингани аҳоли ўртасида турли баҳс-мунозараларга сабаб бўлди. Айниқса¸ чет давлатларда яшаётган ўзбекистонликларни бу жараëн билан боғлиқ кўплаб саволлар ўйлантирмоқда.\nАммо Ўзбекистон расмийлари тез орада биометрик паспорт тизимига ўтилиши ҳақдаги бонг ураётган бир пайтда паспорт столи ходимлари ҳам¸ Ўзбекистоннинг чет давлатлардаги элчихона расмийлари ҳам бу жараён қандай амалга ошиши борасида ҳануз ҳеч қандай маълумотга эга эмасликларини айтмоқдалар.\nЎзбекистоннинг Австриядаги элчихонаси консули ҳам бу борада аниқ кўрсатмага эга эмаслигини, ҳозирча эски паспорт муддати тугамаган бўлса¸ амалда бўлишини айтиш билан чекланди.\nЎзбекистон президенти Ислом Каримов фармонига мувофиқ мамлакатда 2010 йил январ ойидан бошлаб, биометрик паспорт тизимига ўтила бошлайди. 2010 йил 1 январдан бошлаб, Ўзбекистондаги вазирлик, бошқарма ва ташкилот ходимлари, хорижга чиқувчи ҳамда паспорт олиш ёхуд паспортини алмаштириш ёшига етган фуқароларга биометрик паспорт берила бошлаши айтилган. 2011 йилдан 2015 йилга қадар эса республикадаги барча фуқароларнинг паспорти биометрик паспортга алмаштирилади.\nЎзбекистон президентининг бу мазмундаги фармонидан сўнг республика Ички ишлар вазирлигининг тегишли бошқармаси раҳбарлари маҳаллий оммавий ахборот воситаларида қатор чиқишлар қилди. Аммо бу чиқишларда ҳанузгача фармонда айтилганидан ташқари бирор бир аниқ маълумот йўқ. Ўзбекистондаги қатор паспорт столлари ва Хорижга чиқиш, кириш ва фуқаролик бўлимларига сим қоқиб, бу саволларга жавоб олишга уриндик. Лекин ҳеч бир идорадан тайинли жавоб ололмадик.


Yurak tomir kasalliklari - DAVOLASH\nYurak tomir kasalliklari\nАвтор Davo На чтение 3 мин Просмотров 20 Опубликовано 07.06.2017\nЮрак-томир касалликлари юз берганда\nАввало шуни эсда тутиш лозимки, соғлом бўлай десангиз, лоақал соғлигингизни муқим бўлиб туришини ҳоҳласангиз, бунга фақат ичакларни товалаш орқали эришишингиз мумкин.\nТомирларни тозалаш ва артериал босимни одатдагидек ушлаб туриш ҳамда стенокардия, инсультнинг олдини олишнинг таъсирчан воситаси — 2 дона ўртача лимон ва 2 дона апельсин олиб, бўлакларга бўласиз, данагини чиқариб, гўшт қиймалагичдан ўтказасиз.\nҲосил бўлган массани 2 ош қошиқ асал билан аралаштирасиз. Сўнгра бир сутка давомида хона ҳароратида тиндириб, кейин совуткичга қўясиз. Ҳар куни 2-3 чой қошиқда чой билан ёки овқат олдидан истеъмол қиласиз.\nТомир склерозини даволаш ва олдини олиш учун бир бош саримсоқни бўтқа холатида майдалайсиз ва қирғичдан қобиғи билан ўтказилган, бироқ данаксиз бир дона лимон билан аралаштирасиз.\nУшбу қоришмага 1 л қайноқ сув қуйиб, ёпиқ идишда хона хароратида бир кеча кундуз тиндириб қўясиз ва вақти-вақти билан силкитиб турасиз. Сўнгра сузиб, қолганини сиқиб оласиз. Хар куни 3 маҳал бир ош қошиқда овқатдан олдин\nАсаб туфайли тез-тез юрак уриши рўй берганда ярим кг лимонни майда қирғичдан ўтказиб, асал ва 20 дона абрикоснинг майдаланган мағзи билан аралаштирасиз. Уни ҳар куни эрталаб ва кечқурун овқатдан олдин қабул қилиш мақсадга мувофиқдир.\nСтенокардия рўй берганда 3-5 йиллик алоэнинг 2 дона баргини ип билан қирқиб олиб сок эзгичда шарбатини чиқарасиз (алоэдан фойдаланишдан олдин унга 5-7 кун сув қуйилмайди), унга ўртача 2 дона лимон шарбати ва ярим килограмм асал қўшасиз.\nХаммасини сирли кострюлга солиб ёғоч қошиқ билан яхшилаб қориштирасиз ва шиша банкага соласиз.\nУни ёпиқ холда совутгичнинг пасжи бўлмасида сақланг. Қабул қилишдан аввал аралаштирилади.\nКунига уч маҳал овқатланишдан бир соаг аввал бир ош қошикдан истеъмол қиласиз. Ёзингизни хис этишингизга қараб бир йил давомида 3-4 даво курсини бажаринг. ғар бир курс оралиғида бир ой танаффус қилинади.\nЮрак мускулларини мустаҳкамлаш учун 250 г дан ёнғоқ мағзи, майиз, баргак(туршак) ва 1 дона лимонни гўшт қиймалагичдан ўтказасиз. Х,аммасини яхшилаб аралаштириб, 250 г асал қўшасиз. Х,ар куни ош қошиқда уч маҳал овқатдан кейин истеъмол қиласиз.\nМиокардит (юрак мускуллари шамоллаши) билан ҳасталанганда — 250 г лимонни қобиғи билан (бироқ уруғсиз) гўшт қиймалагичдан ўтказасиз ва 125 г анжир билан яхшилаб аралаштирасиз, сўнгра 250 г асал ва 50 г ароқ қўшасиз.\nУни ҳар куни тушлик ва кечки овқатдан кейин бир чой қошиқда истеъмол қиласиз.\nНафас қисилиши билан келадиган стенокардияга қарши восита 15 дона лимон шарбати ва 5 бош саримсоқнинг эзиб тайёрланган бўтқасини араланггирасиз, унга 1 л суюқ асал қуйиб, яхши ёпиладиган идишда қоронғу салқин жойда тиндириб қўясиз, вақти-вақти билан аралаштириб турасиз.\nКунига бир маҳал овқатдан 20-30 дақиқа аввал 4 чой қошиқдан қабул қиласиз. Х,ар бир қошиқдан кейин 1 дақиқадан танаффус қилинади. Даволаниш курси 1,5-2 ой\nБурундан қон оқса лимон шарбати шимдирилган пахта тампонини бурун тешигига тиқиб қўйинг. Тампонни заруриятга қараб алмаштирасиз


Тожикистон Россияни қўллайди\nТожикистон президенти Имомали Раҳмон ўз ҳукумати халқаро ва минтақадаги масалаларда Россияни қўллаб-қувватлашини маълум қилди.\nБу ҳақда Тожикистон раҳбари Душанбеда Россия президенти Дмитрий Медведев билан ўтказган учрашувдан сўнг билдирди. Бироқ Имомали Раҳмон мавжуд муаммоларнинг музокаралар йўли билан ҳал этилиши энг афзал эканини таъкидлади.\nКуни-кеча Тожикистон пойтахтида ШҲТ аъзо давлатлар раҳбарларининг учрашуви бўлиб ўтган эди. Унда ШҲТ аъзолари Жанубий Осетиядаги вазиятдан ташвиш билдириб, низолашувчи томонларни мавжуд муаммоларни музокаралар йўли билан ҳал этишга чақирган эди.